title: OT-810

text: Toisen maailmansodan aikana Tšekin alueen teollisuus oli valjastettu Saksan sotaponnistelujen käyttöön. Škoda Pilsenin (Plzeň) tehtaalla koottiin SdKfz 251 -vaunuja, joiden korit valmistettiin Bohemian tehtaalla Böhmisch-Leipassa (Česká Lípa). Sodan jälkeen sekä vaunuja että niiden osia jäi runsaasti uudelleen itsenäistyneen Tšekkoslovakian käsiin. Myös valmistusedellytykset olivat edelleen olemassa.


title: OT-810

text: Vuosina 1952–1953 Tatra kehitti prototyypin, joka pohjautui vahvasti SdKfz 251:een. Prototyyppejä valmistui kaksi kappaletta. Maybachin moottori oli korvattu ilmajäähdytteisellä kuusisylinterisellä rivimoottorilla Tatra T912, joka oli suunniteltu Tatra T111:n V12-moottorista halkaisemalla pitkittäin kahtia. Sama voimanlähde oli käytössä myös Praga V3S -kuorma-autossa.


title: OT-810

text: Kenttätesteissä saatujen kokemusten perusteella autoon suunniteltiin lukuisia parannuksia. Miehistötilan katto panssaroitiin, jolloin autosta tuli kokonaan suojattu. Komentajaa varten autoon lisättiin erillinen oviluukku, jonka kautta voitiin käyttää 7,62-kaliiperista vz.52 -konekivääriä, joka myöhemmin korvattiin mallilla vz.59. Moottori osoittautui liian tehottomaksi, joten sen tilalle laitettiin Tatra T138 -kuorma-autosta peräisin oleva T928-3-mallinen ilmajäähdytteinen V8-diesel. Alkuperäisestä saksalaisvaunusta jäi jäljelle vain runko ja ajoneuvon ulkomuoto. Vuosina 1958–1959 Slovakian Detvassa valmistettiin 20 kappaleen esisarja ja ajoneuvon sarjavalmistus alkoi syksyllä 1959.


title: OT-810

text: Sarjatuotantomallissa oli voimanlähteenä Tatra T138 -kuorma-autosta peräisin oleva ilmajäähdytteinen V8-moottori mallinimeltään T928-3. Kuljettajan ja komentajan paikat olivat vierekkäin edessä ja takana oli tilaa kymmenelle sotilaalle, joista kahden kuljettajan takana olevan istumapaikat olivat menosuuntaan ja muut istuivat selät sivuille päin. Sisäilman suodattimilla varustettuihin ajoneuvoihin mahtui vähemmän miehistöä suodatinyksikön koon vuoksi. Miehistön kulku vaunuun tapahtui takana olevista pariovista.


title: OT-810

text: Ohjauspyörän kautta käännettiin etupyöriä, mutta kääntymiseen piti käyttää myös telaketjujen jarruja erillisen vivun kautta. Etuakselilla oli täyskumirenkaat, lehtijousitus ja hydrauliset iskunvaimentimet. Telaketjuilla oli vääntösauvajousitus. Ajoneuvolla voi vetää 3 000 kg:n painoista perävaunua.


title: OT-810

text: OT-810-vaunua käytettiin jalkaväen siirtämiseen. Miehistöön kuului kuljettajan ja komentajan lisäksi kymmenen jalkaväen sotilasta. Vaunusta tehtiin komento- ja viestiajoneuvomuunnelmat OT-810/R2 ja OT-810/R3, joita valmistui 320 kappaletta. Autot olivat ylemmän upseeriston, esimerkiksi panssaripataljoonan komentajan käytössä. Tämän lisäksi 20 vaunua valmistettiin koulutuskäyttöön. Vuonna 1962 nämä ajoneuvot varustettiin aseistuksella. Uudempien OT-62- ja OT-64-vaunujen tullessa käyttöön perusmalliset OT-810:t muutettiin korjausajoneuvoiksi ja tiedusteluvaunuiksi. Noin 60 kappaletta muutettiin sairaankuljetusajoneuvoiksi.


title: OT-810

text: OT-810D oli kevyt panssarintorjuntavaunu, jonka katolle oli asetettu vz.59A-mallinen 82-kaliiperinen rekyylitön tykki. Ammuksia mahtui mukaan 30. Tässä vaunussa oli kuljettajan ja komentajan lisäksi vain kaksi miehistön jäsentä; tykin käyttäjä istui kuljettajan takana ja lataajan paikka oli komentajan takana.


title: OT-810

text: OT-810 jäi pois käytöstä vuonna 1980, mutta viimeiset yksilöt poistettiin Tšekin asevoimien varmuusvarastosta vuonna 1995.


Family Guy Presents Stewie Griffin: The Untold Story on vuonna 2005 suoraan DVD:lle julkaistu animaatio, joka sijoittuu "Family Guyn" fiktiiviseen maailmaan. Elokuva julkaistiin 27. syyskuuta 2005, ja sen juoni pääasiallisesti seuraa Stewie Griffiniä, joka yrittää löytää oikeaa isäänsä. DVD myös sisältää tekijöiden kommentteja ja vilauksen "American Dad!" -sarjasta.


title: Family Guy Presents Stewie Griffin: The Untold Story

text: Elokuva kirjoitettiin alun perin "Suoraan videolle" kolmessa jakson mittaisessa osassa. Jokaisen osan on kirjoittanut eri henkilö, ja ne ovat nimeltään "Stewie B. Goode", "Bango Was His Name, Oh!" ja "Stu and Stewie's Excellent Adventure". Nämä kolme jaksoa esitettiin neljännen tuotantokauden kolmeosaisena päätöksenä.


text: FOX julkaisi editoidun ja erilliset kolme osaa 21. toukokuuta 2006. Useita kohtauksia leikattiin pois, uusia kohtauksia laitettiin tilalle ja joitain kohtauksia muokattiin jotta siitä saataisiin julkaisukelpoinen Amerikan televisiolle.


title: Suomen kauppakeskukset

text: Suomessa toimi 99 kauppakeskusta alkuvuonna 2017. Kauppakeskusten kokonaismyynti vuonna 2016 oli yli kuusi miljardia euroa ja kävijämäärä yli 385 miljoonaa. Vuonna 2013 kokonaismyynti oli vuonna 2013 noin 5,8 miljardia euroa, kävijämäärä 356 miljoonaa ja vuokrattava liikeala 1,84 milj. m². Markkinaosuus vähittäiskaupasta oli noin 14,97 % ja kasvua tapahtui jokaisella sektorilla. Suurin osa Suomen kauppakeskuksista on rakennettu 1990-luvulta alkaen tähän päivään saakka.


title: Suomen kauppakeskukset

text: Suurin osa kauppakeskuksista sijaitsee keskustoissa, lukumääräisesti 97,6 %. Vuoden 2013 kauppakeskusasioinneista 96,9 % tapahtui kunta- ja kaupunkikeskustoissa, ja niiden osuus kaikkien kauppakeskusten kokonaismyynnistä oli 92,8 %.


title: Suomen kauppakeskukset

text: Kauppakeskuksista 32 % sijaitsee pääkaupunkiseudulla.


title: Suomen kauppakeskukset

text: - = tietoa ei ole julkaistu


title: Suomen kauppakeskukset

text: Suomen Kauppakeskusyhdistys ry:n määritelmän mukaan:Uusien kauppakeskusten ja niiden rakentaminen keskusta-alueiden ulkopuolelle saattaa vähentää keskustojen elinvoimaa. Kuluttajien kannalta palvelut supistuvat, erikoisliikkeiden määrä vähenee ja palvelut ovat kauempana.


title: Suomen kauppakeskukset

text: Ympäristöministeriön mukaan kaupan hankkeet ovat rajusti ylimitoitettuja. Ympäristöministeriön tekemässä selvityksessä käy ilmi että uusiin kauppakeskuksiin on suunnitteilla kaksi kertaa niin paljon liiketilaa kuin arvioidaan tarvittavan vuonna 2020.


title: Suomen kauppakeskukset

text: Kehyskuntiin ja moottoriteiden varsille rakennettavia kauppakeskuksia aktiivisesti vastustavan entisen asuntoministeri Jan Vapaavuoren mukaan uusi ilmiö jossa kauppakeskukset rakennetaan keskustojen ulkopuolelle uhkaa vakavasti keskustojen elävyyttä ja elinvoimaa. Suunnitellut suuret kauppakeskukset ovat tärkeässä asemassa ilmastonmuutoksen hillintää koskevien tavoitteiden toteuttamisessa, koska ne muun muassa lisäävät liikennettä ja energiankulutusta.


title: Suomen kauppakeskukset

text: Vuonna 2018 kauppakeskusten ammattilaisista 86 prosenttia arvioi, että verkkokaupan kasvu vaikuttaa negatiivisesti kauppakeskuksiin.


title: Plaza (täsmennyssivu)

text: Plaza voi tarkoittaa:


title: Kallioniemen ravintola ja vierassatama

text: Kallioniemen vierassatama sijaitsee Ristiinan kunnassa. Kallioniemi on Emil Nestor Setälän vuonna 1898 rakennuttama kansallisromanttinen huvila. Kallioniemi sijaitsee Saimaalla ,Louhivesi- Someenjärvi - Yövesi -väylän varrella. Sillä on vierassatamaluokitus.


title: Plaza

text: Plaza () on espanjankielinen sana, joka tarkoittaa "toria" tai "aukiota".


title: Plaza

text: Kaupunkien "plaza mayorin" varrella on alkujaan perinteisesti ollut kolme toisiinsa liittyvää laitosta, kirkko, "cabildo" eli hallintovirasto, joka voi olla kuvernöörin palatsin siivessä, ja "audiencia" eli tuomioistuin. Plaza voi olla niin suuri, että siellä voidaan järjestää sotilasparaateja. Kriisin tai fiestan aikaan sinne kokoontuu suuria väkijoukkoja. Italian piazzan tavoin plaza on yhteisön elämän keskus, joka vastaa toria.


title: Plaza

text: "Plaza de toros" on härkätaisteluareena. "Plaza fuerte" on linnoitus.


title: Plaza

text: Nykyisin plaza voi olla mikä tahansa kokoontumispaikka kadulla tai rakennusten lomassa, esimerkiksi risteys, jossa on patsas.


title: Plaza

text: Sen sukulaissanoja eri kielissä ovat italiaksi "piazza", portugaliksi "praça", ranskan "place", romanian "piața", saksan "platz" ja kreikan "πιάτσα"Eri maissa on ostoskeskuksia ja hotellien ja toimistotalojen alakerran puolijulkisia aulatiloja nimetty plazaksi. Esimerkkejä niistä ovat Pantip Plaza ja Clinton Plaza Thaimaan Bangkokissa, Plaza Las Américas Puerto Ricossa, Central Plaza Hongkongissa. Kuvitteellinen esimerkki Nakatomi Plaza (todellisuudessa Fox Plaza) on tapahtumapaikkana neljässä elokuvassa: "Die Hard", "Airheads", "Speed – kuoleman kyydissä" ja "Fight Club".


title: Morten Brørs

text: Morten Brørs (s. 28. heinäkuuta 1973) on entinen norjalainen maastohiihtäjä. Hän edusti seuratasolla Steinkjer Skiklubbia.


title: Morten Brørs

text: Brørs voitti sprinttihiihdon maailmancupin kokonaiskilpailun kaudella 1999–2000 voitettuaan vapaan hiihtotavan sprintin Kitzbühelissä ja sijoituttuaan toiseksi Lahdessa. Seuraavalla kaudella hän voitti vapaan hiihtotavan sprinttikilpailun Nové Městossa ja sijoittui sprintticupin kokonaispisteissä neljänneksi.


title: Abdest

text: Abdest (persia, turkki) tai wudu (arabian al-wuḍū) on muslimien rukousta (salat) edeltävä rituaali, johon kuuluu kehon osien peseminen vedellä. Wudun jokainen vaihe on tarkasti määritelty Koraanin mukaan ja virheiden sattuessa se tulee aloittaa uudestaan ja toistaa kunnes se onnistuu virheettä.


title: Abdest

text: Veden laadulla on merkitystä wudun suorittamisessa. Esimerkiksi likaista, käytettyä wudu-vettä tai vettä altaasta, josta eläimet ovat juoneet, ei saa käyttää. Kelvolliseksi luokitetaan vesi, joka on peräisin seuraavista lähteistä:


title: Kris Freeman

text: Kris Freeman (s. 14. lokakuuta 1980 Concord, New Hampshire, Yhdysvallat) on yhdysvaltalainen maastohiihtäjä.


title: Kris Freeman

text: Freeman sijoittui junioreiden MM-kilpailuissa sprintissä kahdeksanneksi 2000. Aikuisten arvokilpailuissa hän debytoi Lahdessa 2001. Seuraavana talvena hän oli Salt Lake Cityn olympialaisissa neljästoista takaa-ajokilpailussa ja kuului viidenneksi sijoittuneeseen Yhdysvaltojen viestijoukkueeseen.


title: Kris Freeman

text: Freeman sijoittui Val di Fiemmen MM-kilpailuissa 2003 neljänneksi 15 kilometrin perinteisen hiihtotavan kilpailussa ja 14:nneksi yhdistelmäkilpailussa. Sapporon MM-kilpailuissa 2007 hän oli kahdestoista 50 kilometrin yhteislähtökilpailussa. Liberecin MM-kilpailuissa 2009 hän sijoittui 15 kilometrin perinteisen hiihtotavan kilpailussa neljänneksi 1,3 sekuntia pronssimitalisti Matti Heikkiselle hävinneenä.


title: Kris Freeman

text: Freeman on ollut maailmancupissa parhaimmillaan neljäs 15 kilometrin perinteisen tyylin kilpailussa Kuusamossa marraskuussa 2009. Parisprintissä hän on ollut Carl Swensonin kanssa neljäs Oberhofissa tammikuussa 2003.


title: Kris Freeman

text: Freeman sairastaa tyypin 1 diabetesta.


title: Juhani Jasu

text: Juhani Jasu (s. 19. tammikuuta 1988 Eurajoki) on suomalainen jääkiekkoilija, joka edustaa SM-liigajoukkue Tapparaa. Hän on pelipaikaltaan keskushyökkääjä. Jasu on pelityyliltään puolustava sentteri. Hänet on tunnettu vahvana aloittajana. Jasu laukoo oikealta.


title: Juhani Jasu

text: Jasu on Rauman Lukon kasvatti. Kaudella 2004–2005 hän kärsi jalkavammasta ja pelasi vain neljä B-nuorten I-divisioonan karsintasarjan ja kuusi A-nuorten SM-liigan ottelua sekä yhden poikien maajoukkueturnauksen. Jasu pelasi kuitenkin A-nuorissa ehjän kauden 2005–2006 ja teki kolmivuotisen SM-liigasopimuksen Lukon kanssa kesäkuussa 2006. Hän pelasi kaudella 2006–2007 kaksi SM-liigaottelua sekä runkosarjassa että pudotuspeleissä jääden ilman tehopisteitä. Miesten pelit tulivat Jasulle tutuksi myös kuuden Mestis-ottelun verran alle 20-vuotiaiden maajoukkueesta, jossa hän teki yhden maalin. Suurimman osan kaudestaan Jasu pelasi kuitenkin vielä Lukon A-nuorissa, joiden kapteenina hän toimi. Jasu oli Ossipekka Lehtosen kanssa joukkueen toiseksi paras pistemies tehoilla 14+18=32.


title: Juhani Jasu

text: Kauden 2007–2008 Jasu aloitti lainalla Mestis-joukkue Kajaanin Hokissa. Hän pelasi siellä kolmessa ensimmäisessä runkosarjaottelussa, mutta jäi joukkueen sentterinelikon ulkopuolelle ja palasi näin ollen Lukkoon. Jasu pelasi kauden aikana Mestiksessä myös kuusi ottelua alle 20-vuotiaiden maajoukkueessa. Lukon SM-liigajoukkueessa hän pelasi viisi runkosarja- ja kuusi playoff-ottelua jääden ilman tehopisteitä. Jasu pelasi taas suurimman osan kaudestaan Lukon A-nuorissa, joiden paras pistemies ja syöttäjä hän oli tehoilla 15+24=39. Jasu jakoi myös joukkueen sisäisen maalipörssin voiton Aki Kangasmäen kanssa.


title: Juhani Jasu

text: Kaudesta 2008–2009 Jasu pelasi myös vielä suurimman osan runkosarjastaan A-nuorissa, joita hän vahvisti myös kevään 2009 pudotuspeleissä, jotka päättyivät SM-pronssiin. Lukon SM-liigajoukkueessa Jasu pelasi 19 runkosarja- ja seitsemän playout-ottelua jääden ilman tehopisteitä. Hän kävi myös viiden ottelun mittaisella lainalla Hokissa tammikuussa 2009. Samassa kuussa Jasu teki kaksivuotisen jatkosopimuksen Lukon kanssa.


title: Juhani Jasu

text: Ensimmäisellä kokonaisella SM-liigakaudellaan 2009–2010 Jasu pelasi SM-liigan kaikki 58 runkosarja- ja neljä playoff-ottelua tehden niissä yhteensä tehot 7+10=17. Hän avasi myös pistetilinsä SM-liigassa ja teki heti kaksi ensimmäistä liigamaaliaan 14. marraskuuta 2009 Pelicansia vastaan. Jasu palkittiin ottelun "Ilta-Sanomien" kolmen tähden tähtipelaajana. Marraskuussa 2010 hän teki kaksivuotisen jatkosopimuksen Lukon kanssa. Jasu voitti SM-pronssia keväällä 2011. Kevään 2012 pudotuspeleissä, "Villi kortti" -kierroksen toisessa ottelussa 18. maaliskuuta 2012 Espoo Bluesia vastaan hän teki liigauransa ensimmäisen ja toistaiseksi ainoan playoff-maalinsa. Jasun osuma ratkaisi Lukolle 2–0 -voiton ja tasoitti sarjan 1–1:een. Hänet palkittiin ottelun "Ilta-Sanomien" kahden tähden tähtipelaajana. Samassa kuussa Jasu pidensi nykyistä sopimustaan vuodella.


title: Juhani Jasu

text: Kaudella 2012–2013 oli Jasun odotettiin ottavan viimeinen askel kärkiketjujen sentteriksi, mutta hänen oli kuitenkin vaikea päästä sisälle päävalmentaja Risto Dufvan pelityyliin. Jasun pelipaikka vaihteli pitkin kautta ja hän teki runkosarjassa lopulta vain kuusi tehopistettä. Kausi 2013–2014 oli Jasulle vielä vaikeampi, sillä hän ei vastannut odotuksiin hyökkäyspelaamisessa ja teki runkosarjassa vain kuusi tehopistettä. Jasu mahtui pudotuspeleissä kokoonpanoon vain neljässä ottelussa. Hän pelasi kuitenkin kohtalaisen hyvin omassa päässä. Jasu voitti kauden päätteeksi SM-pronssia.


title: Juhani Jasu

text: Jasu siirtyi kaudeksi 2014–2015 vuoden mittaisella sopimuksella Hämeenlinnan Pallokerhon riveihin. Joulukuussa 2014 hän teki vuoden mittaisen jatkosopimuksen joukkueen kanssa. Kaudella 2015–2016 Jasu rikkoi SM-liigan yhden kauden piste-ennätyksensä ja oli 11 osumallaan HPK:n toiseksi paras maalintekijä, kunnes siirtorajan kynnyksellä helmikuussa 2016 hän siirtyi loppukaudeksi Tapparaan. Koska Tappara oli pelannut ennen Jasun siirtoa vähemmän otteluita kuin HPK, pystyi hän pelaamaan kauden aikana yhteensä 62 runkosarjaottelua eli kaksi ottelua enemmän kuin joukkueet pelaavat runkosarjassa. Jasun saavutus on SM-liigan yhden kauden pelattujen runkosarjaotteluiden ennätys, johon on yltänyt aiemmin vain kaudella 2012–2013 Tapparasta Lukkoon siirtynyt Jerry Ahtola. Hän voitti kauden päätteeksi Suomenmestaruuden. Toukokuussa 2016 Jasu teki vuoden mittaisen jatkosopimuksen Tapparan kanssa. Saman vuoden joulukuussa hän teki joukkueen kanssa kaksivuotisen jatkosopimuksen.


title: Juhani Jasu

text: Kaudella 2016–2017 Jasu oli Otto Rauhalan ohella Tapparan ainoa runkosarjan kaikki 60 ottelua pelannut pelaaja. Hän teki kuudennessa finaaliottelussa 27. huhtikuuta 2017 vieraissa Kalevan Palloa vastaan joukkueen 1–3-voittoon päättyneen ottelun ratkaisumaalin, joka näin ollen ratkaisi Tapparalle Suomenmestaruuden. Jasun maalia pidettiin myös kyseenalaisena, sillä hänen katsottiin pelaavan ennen maaliaan korkealla mailalla Jasun pysäytettyä KalPan purkukiekon ilmasta. Aku Pekkarinen valitsi hänet ottelun Alumnien tähtien ykköstähdeksi. Kauden 2017–2018 päätteeksi Jasu voitti SM-hopeaa.


title: Juhani Jasu

text: Jasu pelasi alle 18-vuotiaiden MM-kilpailuissa vuonna 2006, jolloin hän voitti hopeaa. Jasu valittiin Norjaa vastaan pelatun alkulohkon ottelun päätteeksi Suomen ottelun parhaaksi pelaajaksi. Hän pelasi myös U-18 Junior World Cupissa vuonna 2005, jolloin Jasu voitti pronssia. Hän myös putosi viimeisten joukossa alle 20-vuotiaiden MM-leiriryhmästä vuoden 2008 turnaukseen. Yhteensä Jasu on pelannut 12 nuorten ja 34 poikien maaottelua.


title: Juhani Jasu

text: Suomen A-maajoukkueessa Jasu on pelannut kuusi ottelua tehopistein 1+1=2. Hän teki A-maajoukkuedebyyttinsä 15. joulukuuta 2011 Euro Hockey Tour -tasolla Channel One Cupin avausottelussa Megasport-urheilupalatsissa isäntäjoukkue Venäjää vastaan. Jasu korvasi turnauksessa sairastuneen Jori Lehterän. Hän teki A-maajoukkueuransa ensimmäisen maalin Euro Hockey Challengessa 13. huhtikuuta 2012 Vaasassa Norjaa vastaan. Jasun osuma jäi Suomen 3–0-voittoon päättyneen ottelun ratkaisumaaliksi.


title: Juhani Jasu

text: Jasun serkku Petri Lammassaari on pelannut myös jääkiekkoa SM-liigatasolla.


title: Guanosiinidifosfaatti

text: Guanosiinidifosfaatti eli GDP (CHNOP) on nukleotidi. Guanosiinidifosfaatti koostuu guanosiininukleosidista, johon on liittynyt kaksi fosfaattiryhmää.


title: Guanosiinidifosfaatti

text: Guanosiinidifosfaatti on osa signaaleja välittäviä G-proteiineja. Inaktiivisessa proteiinissa on sen α-osaan kiinnittyneenä guanosiinidifosfaatti. Kun G-proteiinikytkentäinen reseptori aktivoi proteiinin, guanosiinidifosfaatti korvautuu guanosiinitrifosfaatilla eli GTP:llä.


title: Guanosiinidifosfaatti

text: Glykosylaatiossa guanosiinidifosfaatti on liittyneenä erilaisiin sokerimolekyyleihin. Tällaisia sokerimolekyylejä ovat esimerkiksi mannoosi ja fukoosi, jotka ovat glykosylaatiossa guanosiinidifosfaattimannoosina (CHNOP) ja guanosiinidifosfaattifukoosina (CHNOP). Niiden synteesissä muodostetaan ensin fosfaatti, johon liitetään entsyymien avulla guanosiinidifosfaattiryhmä.


title: Guanosiinidifosfaatti

text: Monet eliöt kykenevät muuttamaan guanosiinidifosfaatin guanosiinitrifosfaatiksi liittämällä siihen fosfaattiryhmän fosfoenolipyruvaatilta pyruvaattikinaasientsyymin avulla. Vastaavasti guanosiinitrifosfaatti voidaan defosforyloida fosfoglyseraattikinaasientsyymin avustuksella guanosiinidifosfaatiksi.


title: Kökarin fransiskaanikonventti

text: Kökarin fransiskaanikonventti oli fransiskaaniluostari, joka perustettiin Kökariin Ahvenanmaan saaristoon viimeistään vuoden 1470 tienoilla. Luostari mainitaan ensi kertaa vuonna 1472 (nimellä ”Conuentu Tiokkarlensis”), mutta se on saatettu vihkiä käyttöön jo 1450-luvulla ja saarella on saattanut olla munkkeja jo 1300-luvulla. Vuodelta 1484 on merkintä, jossa mainitaan ”Kiökars Klöster”, eli konventtia on tuolloin kutsuttu myös lyhyemmin Kökarin luostariksi.


title: Kökarin fransiskaanikonventti

text: Luostari sijaitsi Hamnön saarella. Se omisti koko saaren ja sen lisäksi kolmanneksen Överbodan kylästä, viidenneksen Finnön kylästä sekä saaria, vesimyllyn, kuusi nuotta-apajaa ja osuuden silakkanuotasta.


title: Kökarin fransiskaanikonventti

text: Luostariveljestön koosta ei juuri tiedetä, vain joitakin nimiä tunnetaan. Esimerkiksi Södermanlandista kotoisin ollut Ericus Olaui oli jonkun aikaa Kökarin guardianina (johtajana). Myöhemmin hän toimi Tukholman konventin lehtorina. Mahdollisesti myös teologian tohtorilla Stephanus Laurentiilla oli siteitä Kökariin. Hän toimi Viipurin guardianina ja oli myöhemmin fransiskaanien Pohjoismaisen provinssin ministeri vuosina 1478–1493. Hän myös suoritti vuosina 1481–1482 ainoana suomalaisena keskiajalla Roomassa teologian tohtorin tutkinnon. Hänen kuoltuaan vuonna 1496 Tanskan Viborgissa hänet tuotiin haudattavaksi Kökarin luostarikirkkoon, mikä viittaa hänellä olleen kytköksiä myös tähän luostariin.


title: Kökarin fransiskaanikonventti

text: Vuonna 1527 Västeråsin valtiopäivät päätti takavarikoida kaikkien valtakunnassa toimineiden luostarien omaisuudet. Kökarista mainitaan vuonna 1536 takavarikoidun luostarin hopeat ja vuonna 1539 takavarikoitiin sen maa-alueet ja annettiin ne vuokralle laitumina, mikä ilmeisesti on merkinnyt luostarin lopullista lakkauttamista.


title: Kökarin fransiskaanikonventti

text: Kökarin lisäksi fransiskaaneilla oli Suomessa luostarit Viipurissa ja Raumalla.


title: Kiinan–Vietnamin sota

text: Kiinan–Vietnamin sota oli lyhyt konflikti Kiinan ja Vietnamin välillä helmi–maaliskuussa vuonna 1979. Maiden välit olivat kiristyneet useasta eri syystä. Kiina esimerkiksi tuki Kambodžan punaisia khmerejä, joita vastaan Vietnam hyökkäsi vuonna 1978, ja kiinalaisten hyökkäyksen yksi tarkoitus oli vähentää punaisiin khmereihin kohdistuvaa painetta pakottamalla vietnamilaiset siirtämään joukkojaan pohjoiseen. Helmikuussa alkanut kiinalaishyökkäys pysähtyi maaliskuun alussa vain muutaman kymmenen kilometrin päähän maiden vastaisesta rajasta, ja kaikki kiinalaisjoukot oli vedetty pois 15. maaliskuuta.


title: Kiinan–Vietnamin sota

text: Kiinan päätöksellä hyökätä Vietnamiin oli useita eri vaikutteita. Kiinalla ja Vietnamilla oli useita rajakiistoja Spratlysaarilla, Paracelsaarilla ja pienempiä kiistoja Ranskan siirtomaa-ajoilta peräisin olevalla maiden välisellä maarajalla. Maarajan kiistellyt alueet olivat suhteellisen pieniä, mutta Etelä-Kiinan meren saarten alueella uskottiin olevan öljyesiintymiä. Maat olivat neuvotelleet rajakiistojen ratkaisusta vuonna 1977, mutta neuvottelut olivat katkenneet vuonna 1978. Samana vuonna Vietnamin mukaan rajalla oli 21 175 rajavälikohtausta.


title: Kiinan–Vietnamin sota

text: Vietnamissa oli suuri kiinalainen vähemmistö, jotka tunnettiin Vietnamissa nimellä hoat. 1970-luvulla heitä oli noin 1,5 miljoonaa ja heistä valtaosa Cho Lonin kaupunginosassa Saigonissa. Monet kiinalaiset toimivat kauppiaina ja heillä oli tärkeä osa maan taloudessa. Vuoden 1978 maaliskuussa Vietnam teki yksityisestä kaupasta laitonta, mutta kiinalaisten sallittiin jatkaa liiketoimintaansa vielä jonkin aikaa, kunnes valtio oli saanut perustettua omia valtio-omisteisia kauppojaan. Niiden valmistuttua kiinalaiset velvoitettiin rekisteröitymään niin sanottuun tuottavaan työhön, eli käytännössä monet kiinalaiset olisi siirretty maan maaseudulle maatalouden piiriin. Tuhannet kiinalaiset pyrkivät pakenemaan Vietnamista meriteitse muualle Kaakkois-Aasiaan ja Kiinaan. Kiina syytti Vietnamia kiinalaisen vähemmistön tahallisesta karkottamisesta.


title: Kiinan–Vietnamin sota

text: Kolmas merkittävä syy sodalle oli Kambodžan tilanne. Punaisten khmerien ja Vietnamin välit olivat kiristyneet Kambodžan–Vietnamin sodaksi vuonna 1978. Kiina piti Kambodžaa omana etupiirinään ja maa tuki punaisia khmerejä sotilaallisesti. Hyökkäyksen Vietnamiin uskottiin helpottavan painetta punaisia khmerejä vastaan Kambodžassa.


title: Kiinan–Vietnamin sota

text: Kiina oli sotilaallisesti huomattavasti Vietnamia suurempi, mutta sen asevoimilla oli myös useita heikkouksia. Kiinan koko asevoimien koko oli 3,6 miljoonaa sotilasta ja sotaan Vietnamia vastaan keskitettiin aluksi 18 divisioonaa, eli noin 180 000 sotilasta. Myöhemmin sotilaiden määrä kohosi noin 600 000:een. Kiinan viimeisin suuri yhteenotto oli ollut Korean sota 1950-luvulla. Asevoimat painottuivat jalkaväkeen ja ne olivat huomattavan heikot muilla aloilla. Vietnamin koko asevoimien koko oli noin 615 000 sotilasta, jotka oli jaettu 25 divisioonaan. Suurin osa divisioonista oli kuitenkin Laosissa ja Kambodžassa. Vietnamia puolusti vain viisi divisioonaa ja niistä kolme oli sijoitettu Hanoin ympärille. Kiinan vastaisella rajalla oli noin 70 000 rajavartioston sotilasta, minkä lisäksi rajalla oli miinakenttiä ja muita esteitä. Vietnam saattoi myös kutsua palvelukseen kevyesti aseistettuja miliisijoukkoja. Molemmilla mailla oli ilmavoimat. Kiinalaisilla oli noin tuhat lentokonetta ja vietnamilaisilla 485. Kumpikaan osapuoli ei kuitenkaan käyttänyt ilmavoimiaan toisiaan vastaan.


title: Kiinan–Vietnamin sota

text:
17. helmikuuta 1979 alkanutta kiinalaishyökkäystä komensi kenraali Xu Shiyou.
Kiinalaiset olivat valmistelleet hyökkäystään evakuoimalla rajaseudulta 300 000 asukasta ja samalla sen joukot pohjoisessa Neuvostoliiton vastaisella rajalla asetettiin hälytysvalmiuteen Neuvostoliiton yllätyshyökkäyksen varalta. Kiinalaisjoukot hyökkäsivät Vietnamiin monella eri kohdalla pitkin Vietnamin vastaista rajaa tarkoituksenaan pakottaa puolustajat levittämään joukkonsa ja heikkojen kohtien tiedustelemiseksi. Hyökkäykset toteutettiin tavallisesti tykistökeskityksiä seuranneina ihmisaaltoina. Vietnamilaiset puolustajat tekivät ankaraa vastarintaa, mutta kiinalaisten onnistui silti vallata monet merkittävät Vietnamiin johtavat solat maiden rajalla muutaman päivän kuluttua hyökkäyksen alkamisesta. Dang Da valloitettiin 17. helmikuuta ja Lào Cai 19. helmikuuta. Vietnamin rajojen sisällä olevien kiinalaisjoukkojen määrä nostettiin 200 000:een ja 22. helmikuuta valloitettiin Cao Bằng ja Hà Giang. Vietnamilaiset tekivät muutamia vastahyökkäyksiä Kiinan puolelle, mutta niiden menestys jäi nimelliseksi.


title: Kiinan–Vietnamin sota

text: Vietnamin puolustusministeri Võ Nguyên Giáp ei aluksi halunnut keskittää kiinalaisia vastaan uusia joukkoja, vaan odottaa ja katsoa minne kiinalaisten hyökkäys keskittyisi. Vietnamin asevoimia komensi kenraali Van Tiên Dung, joka teki läheistä yhteistyötä puolustusministerin kanssa. Kiinan tavoitteena oli pakottaa hänet vetämään Vietnamin joukkoja Laosista ja Kambodžasta. Kun kuitenkin rajakaupunki yksi toisensa jälkeen menetettiin, vietnamilaisten oli pakko toimia. Kolme kunnostautuneena tunnettua divisioonaa siirrettiin toiselle puolustuslinjalle samaan aikaan, kun taisteluja käytiin Lạng Sơnissa 3. maaliskuuta. 5. maaliskuuta julistettiin yleinen liikekannallepano, yksi armeijakunta eli kolme divisioonaa kutsuttiin takaisin Kambodžasta ja yksi divisioona siirrettiin Đà Nẵngista tukemaan joukkoja Móng Cáissa.


title: Kiinan–Vietnamin sota

text: Kiinalaisten hyökkäys oli pysähtynyt muutaman kymmenen kilometrin päähän maiden vastaisesta rajasta maaliskuun alussa. 5. maaliskuuta kiinalaiset ilmoittivat yhtäkkiä vetävänsä joukkonsa Vietnamista. Kaikki kiinalaisjoukot olivat lähteneet maasta 15. maaliskuuta.


title: Kiinan–Vietnamin sota

text: Molempien osapuolten kärsimien tappioiden tarkka määrä on epäselvä. Kiinalaisten väittämän mukaan he kärsivät 20 000 miestä kaatuneina ja aiheuttivat vastaavasti vietnamilaisille 50 000:n miehen tappiot. Historioitsija King Chenin arvion mukaan Kiinan tappiot olivat 26 000 miestä kaatuneina ja 32 000 haavoittuneina vietnamilaisten tappioiden ollessa 30 000 kaatunutta ja 37 000 haavoittunutta. Sodan jälkeen Kiina luovutti 1 636 sotavankia Vietnamiin ja Vietnam 260 Kiinaan.


title: Kiinan–Vietnamin sota

text: Kiina ei saavuttanut kaikkia tavoitteitaan. Vietnam ei perääntynyt Kambodžasta, eikä se muuttanut politiikkaansa maan kiinalaisen vähemmistön suhteen. Sota toi myös esiin Kiinan asevoimien heikkoudet etenkin viestinnässä, logistiikassa ja aseistuksessa. Neuvostoliitto ei osallistunut suoraan sotaan Vietnamin puolella, mutta se kuljetti Vietnamiin ilmateitse tarvikkeita. Maa myös kaksinkertaisti sotilasneuvonantajiensa määrän Vietnamissa ja lähetti maan aluevesille oman laivastonsa yksikköjä. Neuvostoliiton sukellusveneet alkoivat käyttää sodan jälkeen Cam Ranhin tukikohtaa Vietnamissa.


title: Majakanvartijan uni

text: Majakanvartijan uni on suomalaismuusikko Ville Leinosen studioalbumi, joka julkaistiin 24. helmikuuta 2010. Kyseessä on Leinosen ensimmäinen omia sävellyksiä sisältävä sooloalbumi sitten "Suudelmitar" -levyn (2004).


title: Majakanvartijan uni

text: 28. lokakuuta 2009 julkaistiin 100 kappaleen numeroitu promo-single "Mal Du Soley", jonka kaikki kannet on Leinonen itse taiteillut. Kappaleesta "L'ancre, La Croix, Le cœur" kuvattiin musiikkivideo.


title: Majakanvartijan uni

text: Albumi nousi Suomen virallisen listan sijalle 31.


title: Harriet Harman

text: Harriet Ruth Harman (s. 30. heinäkuuta 1950) on brittiläinen työväenpuolueen poliitikko, joka toimi vuoden 2007 kesäkuusta lähtien työväenpuolueen varajohtajana, alahuoneen johtajana sekä tasa-arvoministerinä. Hänellä oli myös Lord Privy Seal -arvonimi. Vuoden 2010 vaalitappion ja pääministeri Gordon Brownin eron jälkeen hänestä tuli Labour-puolueen ja opposition väliaikainen johtaja.


title: Harriet Harman

text: Harman syntyi Lontoossa. Hänen isänsä toimi lääkärinä ja hänen äitinsä asianajajana. Hän opiskeli Yorkin yliopistossa ja saavutti sieltä politiikan tutkinnon. Tämän jälkeen Harman toimi asianajajana ihmisoikeuksia ajavassa The National Council for Civil Liberties -järjestössä vuosina 1978–1982, kunnes hänet valittiin parlamenttiin Peckhamin vaalipiiristä vuonna 1982. Vuosina 1992–1997 hän toimi erilaisissa tehtävissä varjohallituksessa, kunnes hänestä tehtiin Labourin vaalivoiton myötä sosiaaliturvaministeri ja naisasiaministeri vuosiksi 1997–1998. Hän toimi vuosina 2001–2005 hallituksen ja kruunun neuvonantajana lakiasioissa. Vuonna 2007 hänet valittiin työväenpuolueen varajohtajaksi.


title: Harriet Harman

text: Harmania pidetään yleisesti pääministeri Gordon Brownin vankkumattomana tukijana. Häntä ollaan kuvailtu feministiksi ja hän on kampanjoinut mm. perheystävällisten poliitikoiden ja naiskansanedustajien lisäämisen puolesta.


title: Harriet Harman

text: Harman on naimisissa ammattiliitto TGWU:ssa työskentelevän Jack Dromeyn kanssa. Heillä on kaksi poikaa ja tytär, joiden kaikkien sukunimi on Harman. Heillä on asunnot Suffolkissa ja Lontoossa


Harriet Harman


title: Paula Devicq

text: Paula Michelle Devicq (s. 7. heinäkuuta 1965 Edmonton, Alberta) on kanadalainen näyttelijä, joka esiintyi vuosina 1994–2000 Kirsten Bennett Thomas Salingerin roolissa televisiosarjassa "Viiden juttu". Sen jälkeen hän on esiintynyt muun muassa vuosina 2001–2002 näytetyssä draamasarjassa "100 Centre Street". Hän on toiminut myös mallina. Hänen entinen miehensä on Joseph Lyle Taylor. Hän myös asui 1990-luvulla yhdessä Scott Wolfin kanssa.


title: Perdita Hyde-Sinclair

text: Perdita Hyde-Sinclair (o.s Hyde) on fiktiivinen hahmo englantilaisessa dramaasarjassa Emmerdale. Häntä esittää näyttelijä Georgia Slowe.


title: Perdita Hyde-Sinclair

text: Perdy on naimisissa lakimies Grayson Sinclairin kanssa. Hän asuu yhdessä miehensä ja anoppinsa kanssa Oakwellin kartanossa. Perdylla oli veli Harry, joka menehtyi Bosnian sodassa. Harryn hautajaisissa Perdy tapasi myös miehensä Graysonin. Perdy ei ole tullut toimeen Graysonin äidin Rosemaryn kanssa. Rosemary haluaisi lapsenlapsia, mutta Perdita on kärsinyt jo viidestä keskenmenosta, ja se voi olla vaaraksi perheen nimelle.


title: Perdita Hyde-Sinclair

text: Perdy tuli mukaan kuvioihin Oakwellin kartanossa pidetyissä illallisilla.


title: Yön selkään

text: Yön selkään ("Into the Night") on vuonna 1985 ensi-iltansa saanut yhdysvaltalainen seikkailu- ja komediaelokuva, jonka ohjasi John Landis ja jossa pääosia näyttelivät Jeff Goldblum ja Michelle Pfeiffer. Elokuvassa on runsaasti cameorooleja, joita tekivät kuuluisat elokuvantekijät ja ohjaajat, myös Landis itse. Ääniraita sisältää laulut ”In the Midnight Hour” ja ”Lucille”, jotka esitti blueskitaristi B. B. King.


title: Yön selkään

text: Kun Jeff Goldblumin esittämä Ed Okin, unettomuudesta kärsivä ja onneton mies, saa selville että hänen vaimollaan on suhde toisen miehen kanssa, hän lähtee ajamaan päämäärättömästi ympäri Los Angelesia. Hän saapuu lentokentälle, jossa hänet yllättää kaunis jalokivien salakuljettaja, Diana (Michelle Pfeiffer), joka tulee Edin autoon ja pyytää häntä ajamaan pois, että Diana pääsisi pakoon neljältä iranilaiselta poliisiagentilta, jotka jahtaavat häntä. Diana pyytää Ediä ajamaan hänet useisiin paikkoihin, ja Ed tulee sotkeutuneeksi mukaan Dianan ahdinkoon. Ed saa selville, että Diana on salakuljettanut maahan arvottomia smaragdeja ja häntä ovat pitkään ajaneet takaa useat henkilöt, kuten mainitut SAVAKin agentit ja brittiläinen palkkamurhaaja (David Bowie).


title: Yön selkään

text: John Landis esiintyy elokuvassa itsekin iranialaisen kätyrin sanattomassa roolissa. Hänen lisäkseen elokuvassa ovat myös:


title: Yön selkään

text: "Yön selkään" sai arvostelun 38 % Rotten Tomatoesiin, jossa se sai paljon sekalaista kritiikkiä. Vincent Canby New York Timesissa kirjoitti: ”Osa "Into The Nightista" on hauskaa, suuri osa siitä on irvokasta ja se on kokonaan kuin sisäpiirielokuva Bel Air-piirin elokuvantekijöille jotka katsovat toistensa elokuvia.” Hän antoi kiitokset kahdelle päänäyttelijälle. Variety-lehti kirjoitti että ”elokuva yrittää toisinaan saada naurua aikaiseksi liian kovasti ja toisinaan taas jännitystä”, ja myös siinä kiitetään Jeff Goldblumin esiintymistä.


title: Yön selkään

text: Jotkut kriitikot tekivät suuren numeron useista Landisin ystävien cameo-esiintymisistä. Roger Ebert "Chicago Sun-Timesissa" kirjoitti: ”Jos minä olisin ollut jonkun näyttelijätähden agentti, olisin varmasti valittanut Landisin toiminnasta.” "Time Out" kirjoitti: ”Suosittujen elokuvantekijöiden näkeminen pikkurooleissa vaikuttaa merkityksettömältä, mutta David Bowie tekee loistavan esiintymisen brittipalkkamurhaajana, ja kaksi tähtinäyttelijää ovat loistavia.”


title: MU90

text: MU90 on kehittynyt kevyt sukellusveneiden torjuntaan tarkoitettu torpedo. Se on käytössä Australian, Italian, Puolan, Ranskan, Saksan ja Tanskan laivastoissa. Sen tavoitteena on ominaisuuksiltaan ylittää vastaavanlainen yhdysvaltalaisvalmisteinen Mark 46 -torpedo. MU90:stä on olemassa torpedoitten torjuntaan tarkoitettu MU90 Hard Kill -versio. On epäselvää kuinka MU90 pärjää vertailtaessa sitä Mark 46:n modernisoitujen versioiden Mark 50:n ja 54:n kanssa. MU90:n on kehittänyt eurooppalaisten puolustusvälineyhtiöiden yhteenliittymä EuroTorp.


title: MU90

text: MU90 syntyi erillisten 1980-luvun italialaisten ja ranskalaisten projektien lopputuloksena. Ranskalaista projektia veti Thomson-CSF (nyk. Thales Group), italialaisesta projektista vastasi Whitehead. Yhdistämisaikeet johtivat EuroTorpin muodostamiseen vuonna 1993.


title: MU90

text: Torpedon koneistona on sähkömoottorin käyttämä vesisuihkupropulsio.


title: Saluunojen sulotar

text: Saluunojen sulotar ("Lust in the Dust") on vuoden 1985 elokuva, jonka pääosissa olivat Divine, Tab Hunter, Cesar Romero ja Lainie Kazan, ja jonka ohjasi Paul Bartel. Elokuva sai nimensä vuoden 1946 elokuvalle "Kaksintaistelu auringossa" ("Duel in the Sun") annetusta lempinimestä.


title: Saluunojen sulotar

text: Tanssisalityttö Rosie Velez (Divine), joka on eksynyt aavikolle, saa apua asemies Abel Woodilta (Tab Hunter). Chili Verden pikkukaupungin Marguerita Venturan (Lainie Kazan) saluunassa leviää sana kulta-aarteesta, ja se johtaa Abelin konfliktiin lainsuojattoman Hard Case Williamsin (Geoffrey Lewis) ja hänen jenginsä kanssa.Laulujen säveltäjä: Karen Hart


title: Marcelo Bielsa

text: Marcelo Bielsa (s. 21. heinäkuuta 1955) on argentiinalainen jalkapallovalmentaja ja entinen puolustaja. Kesästä 2018 lähtien hän on toiminut Leeds Unitedin päävalmentajana.


title: Marcelo Bielsa

text: Bielsa kasvoi Rosariossa ja kuului Newell's Old Boysin kannattajiin. Hänen perheensä oli aktiivisesti mukana Argentiinan politiikassa ja oikeustieteissä, joten Marcelo päätti rikkoa perinteen ja rueta jalkapalloilijaksi. Peliura Newell's Old Boysissa jäi kuitenkin varsin lyhyeksi, sillä hän pelasi seurassa vain 25 ottelua. Liikunnanopettajaksi opiskellut Bielsa päättikin jatkaa uraansa jalkapallon parissa valmentajana.


title: Marcelo Bielsa

text: Bielsa aloitti valmennusuransa Newell's Old Boysin organisaatiossa juniorivalmentajana ja nousi vuonna 1990 seuran edustusjoukkueen päävalmentajaksi. Hän johdatti seuran Argentiinan mestariksi 1990/91 ja jatkoi menestykulkua seuraavalla kaudella johtaen seuran Copa Libertadoresin finaaliin, jossa se hävisi brasilialaiselle São Paulolle 2–1. Samana vuonna hän voitti seuran kanssa myös Clausuran.


title: Marcelo Bielsa

text: 1992 Bielsa siirtyi meksikolaisen FC Atlasin, muttei onnistunut kahden kautensa aikana saavuttamaan suurempia meriittejä. 1994–95 hän toimi Club Américan päävalmentajana, kunnes palasi kotimaahansa. 1998 hän johdatti Club Atlético Vélez Sársfieldin Argentiinan Clausuran voittoon.


title: Marcelo Bielsa

text: 1998 Bielsa debytoi valmentajana myös Euroopassa siirtyen RCD Espanyolin peräsimeen. Pesti jäi kuitenkin lyhyeksi, kun hänestä tuli MM-kisojen 1998 jälkeen Argentiinan maajoukkueen päävalmentaja.


title: Marcelo Bielsa

text: Bielsan johdolla Argentiinan eteni MM-kisoihin 2002, mutta tie katkesi jo alkulohkovaiheeseen maan jäätyä kolmanneksi Ruotsin ja Englannin taakse. Bielsa sai kuitenkin jatkaa tehtävissään ja johdatti Argentiinan Copa Américan hopealle 2004 ja Olympiakultaan 2004. Temppu oli historiallinen, sillä olympiavoitto meni Etelä-Amerikkaan ensimmäistä kertaa sitten 1928 olympialaisten. Argentiinalle olympiakulta oli ensimmäinen 52 vuoteen. Menestyksestä huolimatta Bielsa päätti jättää maajoukkuevalmentajan tehtävät syyskuussa 2004.


title: Marcelo Bielsa

text: Bielsa oli kolmisen vuotta sivussa valmennustehtävistä, kunnes siirtyi elokuussa 2007 Chilen maajoukkueen uudeksi päävalmentajaksi. Bielsan johdolla Chile on pelannut hyvin matkallaan MM-lopputurnaukseen 2010. Lokakuussa 2008 Chile voitti historiansa ensimmäistä kertaa Argentiinan 1–0. Ottelun jälkeen Argentiinan luotsi Alfio Basile jätti tehtävänsä. Hyvien karsintojen jälkeen Chile varmisti MM-lopputurnauspaikkansa 12 vuoden tauon jälkeen. Bielsasta onkin tullut Chilessä varsin suosittu ja hänet haluttaisiin pitää maajoukkuen peräsimessä vuoteen 2015 saakka.


title: Marcelo Bielsa

text: Lopputurnauksessa Bielsan suojatit esittivät hyökkäysvoittoista ja prässäävää jalkapalloa, joka sai suosiota katsojien keskuudessa. Alkulohkossa joukkue kaatoi Hondurasin ja Sveitsin, mutta hävisi Espanjalle. Neljännesvälierissä vastaan asettui Brasilia, joka oli vielä liian kova pala Bielsan miehistölle. Chile putosi jatkosta 3–0 tappion myötä. Elokuussa 2010 Bielsa allekirjoitti vuoteen 2015 ulottuvan jatkosopimuksen Chilen jalkapalloliiton kanssa. Jatkosopimuksestaan huolimatta Bielsa jätti tehtävänsä jo marraskuun alussa 2010 Jorge Segovian noustua Chilen jalkapalloliiton johtoon. Tammikuussa 2011 Chilen jalkapalloliiton presidentti Sergio Jadue kertoi, että liitto on esittänyt Bielsalle tarjouksen jatkaa päävalmentajana. Pian tämän jälkeen Bielsa ilmoitti, että hänen uransa Chilessä on ohi. Bielsan mukaan juuri Jaduen toiminta sai hänet eroamaan.


title: Marcelo Bielsa

text: Heinäkuussa 2011 Bielsa palasi valmennustehtäviin baskiseura Athletic Bilbaon uutena päävalmentajana. Bielsan johdolla Athletic eteni Copa del Reyn loppuotteluun toistamiseen kolmen vuoden sisällä. Myös eurokentillä tuli menestystä, kun Athletic pelasi 35 vuoden tauon jälkeen eurocupin finaalissa. Eurooppa-liigan mestaruus jäi kuitenkin haaveeksi, kun Club Atlético de Madrid oli Bukarestin illassa vahvempi maalein 3–0. Bielsan miehistö joutui pettymään myös kauden päättäneessä Copa del Reyn finaalissa, kun FC Barcelona oli parempi maalein 3-0. Bielsa otti vastuun tappiosta ja piti omia taktisia valintojaan syynä lopputulokseen. Kausi 2012/13 sujui Bilbaolta kehnosti ja joukkue jäi La Ligassa vasta sijalle 12. Kauden jälkeen baskiseura purki Bielsan sopimuksen.


title: Marcelo Bielsa

text: Keväällä 2014 spekuloitiin pitkään Bielsan siirtymisellä Olympique Marseillen päävalmentajaksi. Lopulta ranskalaisseuran puheenjohtaja vahvisti 2. toukokuuta, että Bielsasta tulee kesällä 2014 seuran uusi päävalmentaja kaksivuotisella sopimuksella. Kaudella 2014/15 Bielsa luotsasi Marseillen liigassa neljänneksi, mikä toi seuralle paikan Eurooppa-liigaan. Kesällä 2015 seura menetti avainpelaajistaan André-Pierre Gignacin, André Ayew'n ja Dimitri Payet'n. Liigakausi sai kehnon alun, kun SM Caen voitti Marseillen 1–0. Vuoteen 2017 ulottuneen jatkosopimuksen tehnyt Bielsa erosi yllättäen tehtävästään avausottelun jälkeen.


title: Marcelo Bielsa

text: 6. heinäkuuta 2016 Bielsa allekirjoitti valmennussopimuksen SS Lazion kanssa. Kaksi päivää myöhemmin "El Loco" ilmoitti kuitenkin eroavansa seuran palveluksesta. Hän perusteli pikaista lähtöään seurajohdon petettyä annetut lupaukset pelaajahankinnoista. Bielsa katsoi, ettei voi luotsata joukkuetta menestykseen ilman vahvistuksia.


title: Marcelo Bielsa

text: Helmikuussa 2017 kerrottiin, että Bielsa aloittaa heinäkuussa ranskalaisseura Lille OSC:n päävalmentajana. Hänen sopimuksensa kattaa kauden 2017/18. Bielsa oli seuran uuden puheenjohtaja Gérard Lopezin hankinta palauttamaan LOSC takaisin mestaruuskamppailuun, mutta toisin kävi. Lillen syyskausi oli vaikea, eikä Bielsa saanut joukkueen peliä toimimaan. Heikkojen tulosten myötä luottamus Bielsan ja seurajohdon välillä heikkeni, ja Bielsan lähdettyä omatoimisesti Chileen kesken kauden, seurajohto hyllytti hänet valmennustehtävästään marraskuussa 2017. Joulukuun puolivälissä seurajohto purki Bielsan sopimuksen.


title: Marcelo Bielsa

text: Kesäkuussa 2018 Englannin Mestaruussarjan Leeds United ilmoitti solmineensa Bielsan kanssa kaksivuotisen sopimuksen.


title: Suomihiphoppia

text: Suomihiphoppia on Warnerin vuodesta 2003 lähtien julkaistun kokoelmalevysarjan nimi. Levyt sisältävät nimensä mukaisesti suomalaista Hip hop/rap-musiikkia. Levyillä on myös kuultu artistien ennen julkaisemattomia kappaleita.


title: James Herbert

text: James Herbert (s. 8. huhtikuuta 1943 Lontoo – 20. maaliskuuta 2013) oli englantilainen kauhukirjailija. Häneltä on suomennettu kaksi katastrofiromaania, "Rotat" (1974) ja "Usva" (1975), sekä yliluonnollista kauhua edustava "Yön aaveet" (1988).


title: Suomihiphoppia Vol. 1

text: Suomihiphoppia Vol. 1 on Warnerin Suomihiphoppia-levysarjan ensimmäinen osa, joka julkaistiin vuonna 2003. Kappaleet ”Uusi päivä”, ”Allah ja Jahve” ja ”TK-trippi” julkaistiin ensimmäistä kertaa tällä kokoelmalla.


title: Suomihiphoppia Vol. 1

text: "Suomihiphoppia Vol. 1" oli Suomen virallisen kokoelmalistan myydyin levy viikoilla 25, 28 ja 30–33. Yhteensä albumi pysyi listalla 16 viikkoa.


title: Ronny André Hafsås

text: Ronny André Hafsås (s. 14. marraskuuta 1985 Nordfjordeid, Norja) on norjalainen uransa lopettanut ampuma- ja maastohiihtäjä.


title: Ronny André Hafsås

text: Hafsås saavutti ampumahiihdon nuorten MM-kilpailuissa kultaa viestissä Haute Mauriennessa 2004. Ampumahiihdon maailmancupissa hän on ollut parhaimmillaan kuudes Östersundin pikakilpailussa kaudella 2008–2009.


title: Ronny André Hafsås

text: Hafsås oli neljäs maastohiihdon nuorten MM-kilpailujen 10 kilometrin vapaan hiihtotavan kilpailussa Rovaniemellä 2005. Hän voitti maailmancup-kauden 2009–2010 avauskilpailun, 15 kilometriä vapaalla hiihtotavalla, Beitostølenissä marraskuussa 2009. Norjan mestaruuskilpailuissa hän sai samalla matkalla hopeaa 2008.


title: Ronny André Hafsås

text: Joulukuussa 2009 Hafsås ilmoitti keskittyvänsä jatkossa maastohiihtoon.


title: Suomihiphoppia Vol. 2

text: Suomihiphoppia Vol. 2 on Warnerin Suomihiphoppia-levysarjan toinen osa, joka julkaistiin vuonna 2003.


title: Red Ribbon Blues

text: Red Ribbon Blues on vuonna 1996 valmistunut yhdysvaltalainen draama- ja komediaelokuva, jonka ohjasi ja käsikirjoitti Charles Winkler.


title: Red Ribbon Blues

text: Paul Mercurion esittämä Troy ja RuPaulin esittämä Duke ovat olleet tuhansien AIDSiin kuolleiden ystäviensä hautajaisissa. Monet heistä eivät kyenneet ostamaan kalliita lääkkeitä, joiden avulla olisivat pysyneet hengissä. Oman aikansa ollessa vähissä Troy ja Duke päättävät tehdä ryöstöjen sarjan ryöstäen tarvikkeita, joita tarvitsevat elämänsä pelastaviin lääkkeisiin. Heidän ryöstönsä ovat niin onnistuneita, että he pystyvät pian valmistamaan lääkkeitä sekä itselleen että muille.


title: Kristall Saratov

text: Kristall Saratov () on venäläinen jääkiekkojoukkue Itä-Euroopasta Volgan varrelta Saratovista, Saratovin alueelta. Seura pelaa tällä hetkellä maan toiseksi korkeimmalla sarjatasolla Vysšaja hokkeinaja ligasa, sen läntisessä divisioonassa. Joukkueen kakkosryhmä pelaa maan kolmanneksi korkeimmalla sarjatasolla Pervaja Ligan Povolžje-divisioonassa.


title: Kristall Saratov

text: Vuonna 1946 perustettiin Saratovissa harrastelijapohjalta jääkiekkojoukkue nimeltään "Bolševik Saratov". Joukkue koostui opiskelijoista ja paikallisista tehdastyöläisistä. Joukkueen nimi vaihtui tiuhaan ja välillä toiminta oli pysähdyksissäkin. Vuonna 1958 joukkue, silloiselta nimeltään "Trud Saratov", sai sarjapaikan Neuvostoliiton kolmannelta sarjatasolta Vtoraja Ligasta ja sen toiminta muuttui puoliammattilaiseksi.


title: Kristall Saratov

text: Seuran nimeksi vaihtui 1961 "Avangard Saratov" ja 1965 "Energija Saratov". Seura nousi maan toiselle sarjatasolle Pervaja Ligaan 1967, ja vaihtoi jälleen nimeä 1969 "Kristall Saratov"iksi. Kristall Saratov voitti Pervaja Ligan mestaruuden 1974 ja uudelleen 1976. Vuodesta 1998 lähtien seura on pelannut Venäjän toiseksi korkeimmalla sarjatasolla Vysšaja Ligassa (vuodesta 2010 VHL).


title: Salaperäinen Sunset Motel

text: Salaperäinen Sunset Motel ("Desire and Hell at Sunset Motel") on vuonna 1992 ensi-iltansa saanut jännityselokuva, jonka on käsikirjoittanut ja ohjannut Alien Castle. 1950-luvun lopulle sijoittuvan elokuvan pääosia näyttelevät Sherilyn Fenn, Whip Hubley, David Hewlett, David Johansen ja Paul Bartel.


title: Salaperäinen Sunset Motel

text: Lelumyyntimiehen upea vaimo (Penn) liehittelee muita miehiä, kun mies istuu myyntikokouksessa. Mies palkkaa psyykkisesti sairaan rikollisen varjostamaan vaimoaan, kun taas vaimon rakastaja suunnittelee miehen murhaa.


title: Salaperäinen Sunset Motel

text: "VideoHound's Golden Movie Retriever" sanoo elokuvan juonta tolkuttoman monimutkaiseksi ja pitää elokuvan ainoana ansiona näyttävää visuaalisuutta. "Video-oppaassa" vuodelta 1994 Sam Inkinen luonnehtii elokuvaa erotiikkaa tihkuvaksi trilleriksi ja antaa sille kaksi tähteä viidestä, mikä vastaa sanallista arviota ”keskinkertainen”.


title: Daul Kim

text: Daul Kim (; 31. toukokuuta 1989 Soul, Etelä-Korea – 19. marraskuuta 2009 Pariisi, Ranska) oli eteläkorealainen malli ja taidemaalari. Hän teki kansainvälisen catwalk-debyyttinsä Pariisin muotiviikoilla 2007. Hänet nähtiin muun muassa "Harper's Bazaar" -lehden kannessa, brittiläisessä "Voguessa" ja "i-D:ssä". Hän oli "Anan"-lehden vuoden malli 2008.


title: Daul Kim

text: Daul Kim piti Soulissa oman taidenäyttelynsä 10. elokuuta 2007. Hän teki itsemurhan hirttäytymällä asunnossaan Pariisissa 19. marraskuuta vuonna 2009. Tekoa ennen hän oli kirjoittanut blogiinsa tekstin otsikolla ”Say hi to forever” (”sano hei ikuisuudelle”). Blogissaan hän oli jo pitkään kirjoittanut masennuksestaan.


title: Erdősin–Surányin lause

text: Erdősin–Surányin lause on lukuteoriaan liittyvä lause. Sen mukaan mielivaltainen kokonaisluku "a" esittää muodossa formula_1 valitsemalla etumerkit ja "m" sopivasti. Lausetta voi yleistää seuraavasti: jokaisella kokonaisluvulla "n" voidaan mielivaltainen kokonaisluku "a" esittää muodossa formula_2 valitsemalla etumerkit ja "m" sopivasti.


title: Shackletonin Etelämantereen ylitysretki

text: Shackletonin Etelämantereen ylitysretki oli brittiläisen naparetkeilijä Ernest Shackletonin vuosina 1914–1917 tekemä yritys kulkea ensimmäisenä Etelämantereen yli. Se epäonnistui, kun kumpikaan matkaan lähtenyt retkikunta ei onnistunut tavoitteissaan.


title: Shackletonin Etelämantereen ylitysretki

text: Vuonna 1914 Shackleton lähti taas etelänapamatkalle onnistuttuaan saamaan rahoituksen. Retken tarkoitus oli ylittää etelänapa koiravaljakoilla. Retkikunta käytti kahta laivaa, "Endurancea" ja "Auroraa". "Endurance" veisi pääryhmän Weddellinmerelle ja "Aurora" toisen ryhmän Etelämantereen lounaisosan McMurdon salmeen, johon se tunkeutuisi Rossinmeren kautta. Rossinmeren ryhmän oli määrä rakentaa tukikohta ja perustaa ruokavarastoja Rossin jäähyllyn yli Beardmoren jäätikön juureen. Ruokavarastot olisivat mantereen ylittävän joukon kannalta erittäin tärkeitä, sillä heidän olisi mahdotonta kantaa riittävästi tarvikkeita edestakaiseen matkaan.


title: Shackletonin Etelämantereen ylitysretki

text: Shackletonin laiva "Endurance" juuttui 21. helmikuuta Weddellinmerellä jäihin. Aluksi jäät kuljettivat alusta kohti jyrkkää Filschnerin lauttajään reunaa, jossa sijaitsi retkikunnan suunniteltu lähtöpiste. Kulkusuunta kääntyi kuitenkin päinvastaiseksi, eikä laivaa saatu jäistä irti. Jäiden paine alkoi lopulta puristaa alusta, ja alukseen virtasi vettä. Jäät rikkoivat laivan ja se upposi, mutta siitä ehdittiin pelastaa hengissä pysymisen kannalta välttämättömiä tarvikkeita. Shackleton miehineen joutui muuttamaan jäälle ja asumaan teltoissa. Retkikunta yritti vaeltaa pohjoiseen, mutta yrityksestä luovuttiin, koska veneitä kiskoen päästiin parissa viikossa etenemään vain 15 kilometriä.


title: Shackletonin Etelämantereen ylitysretki

text: Kun Shackletonilla ja kirvesmies Harry McNishillä oli ankara riita siitä, mitä tulisi tehdä, miehistössä heräsi tyytymättömyyttä, mutta riidat sovittiin. Merivirrat kuljettivat Shackletonia Antarktiksen niemimaan viertä pitkin kohti valtamerta. Miehet nälkiintyivät, ja lopulta he ampuivat pingviinejä ruoaksi. Polttoaineiden loputtua pingviinin rasvasta saatiin kamiinaan polttoainetta. Sitten jääalue, jolla Shackleton oli, irtosi omaksi jäälautakseen. Aikansa purjehdittuaan jäälautta alkoi repeillä ja miehet siirtyivät mukaan otettuihin veneisiin. Paleltumat ja merisairaus heikensivät miehiä. Veneet rantautuivat kylmän purjehduksen jälkeen Elefanttisaarelle. Toistaiseksi ei yhtään miestä ollut kuollut, vaikka vaaranpaikkoja oli tullut: kaksi miestä paleltunut ja yhdellä oli ollut sydänkohtaus. Elefanttisaarella rakennettiin kahdesta veneestä rantaan asumus, joka aikaa myöten osoittautui varsin mutaiseksi asuinpaikaksi, sillä kamiina lämmitti asunnon alla olleen maaperän.


title: Shackletonin Etelämantereen ylitysretki

text: Shackleton lähti muutaman miehen kanssa purjehtimaan kohti Etelä-Georgiaa. Purjehdus oli vaarallinen myrskyn takia, mutta katettu iso valasvene pysyi pinnalla. Miehet joutuivat raaputtamaan veneen rakenteista jäätä pois ja jättiaalto oli vähällä upottaa aluksen. Shackleton saapui 8. toukokuuta miehineen Etelä-Georgiaan, mutta valaanpyyntiasema, mistä voitaisiin saada apua, oli vuoristoisen saaren toisella puolella. Shackletonin miesten oli kiipeiltävä vuorien yli. Kaksi miehistä oli liian sairaita, ja he jäivät rannalle. Muut miehet ylittivät vuoret ja pääsivät 36 tunnin kuluttua Strømnesin valaanpyyntiasemalle ja hälyttivät apua. Kaikki Shackletonin retkikunnan jäsenet selvisivät matkasta hengissä.


title: Shackletonin Etelämantereen ylitysretki

text: Rossinmerellä seilanneen toisen Shackletonin retkikuntaan liittyneen aluksen, "Auroran", retkikunnan tarina oli traagisempi kuin "Endurancen". Alus saapui McMurdon salmelle tammikuussa 1915, suunniteltua myöhempään. Yksi ryhmä lähti 24. tammikuuta etenemään kohti etelää, mutta vaellus oli vaikeata pehmeän lumen, lumimyrskyjen ja kurittomien koirien takia. Osa miehistä kääntyi takaisin, ja loput kolme onnistuivat paleltuneista raajoista huolimatta perustamaan varaston 80 leveysasteelle. Sillä välin "Aurora" oli lähtenyt ja jättänyt Hut Pointin tukikohtaan vain kolme miestä. Alus oli seilannut Cape Evansiin ja jättänyt sinne neljä miestä. Pian sen jälkeen "Aurora" oli juuttunut jäihin ja lopulta myrsky vei sen avomerelle. Kauimpana käyneet miehet palasivat retkeltä vasta 25. maaliskuuta ja joutuivat lepäämään Hut Pointissa Robert Falcon Scottin vuonna 1902 rakennuttamassa majassa.


title: Shackletonin Etelämantereen ylitysretki

text: Kesäkuussa McMurdon salmen jäädyttyä Hut Pointissa olleet miehet lähtivät ylittämään sitä ja pääsivät Cape Evansiin. "Aurora" oli tässä vaiheessa jo ajautunut merelle. Heidän ruoka- ja vaatetilanteensa oli huono, mutta Shackletonin retkikuntaa varten tarvittavat ruokavarastot eivät olleet valmiina. He eivät tienneet siitä, että varastojen perustaminen oli käynyt tarpeettomaksi "Endurancen" juututtua pysyvästi jäihin. Yhdeksän hengen ryhmä lähti 26. lokakuuta Hut Pointista viemään loppuja ruokavarastoja. Kolme miehistä joutui palaamaan 4. tammikuuta, ja matkaa jatkoi enää kaksi kolmen hengen ryhmää. Toiseen kuului Aeneas Mackintosh, Ernest Wild, Arnold Spencer-Smith ja toiseen Ernest Joyce, Victor Hayward ja Richard W. Richards.


title: Shackletonin Etelämantereen ylitysretki

text: Kuusikko kärsi matkalla suurista vaikeuksista, ja Spencer-Smithin raajat olivat keripukin takia tammikuussa mustat lonkasta alaspäin. Hän jäi yksin, kun muut lähtivät rakentamaan viimeisiä muonavarastoja. Wild, Joyce ja Hayward onnistuivat luomaan varaston leveysasteelle 83°30′ asianmukaisesti. He palasivat Spencer-Smithin luo 28. tammikuuta. Hänen tilansa oli heikentynyt, eikä Mackintoshkaan pystynyt enää etenemään, joten heidät laitettiin rekiin. Ryhmän ruokavarat olivat loppumassa, kun Joyce, Richards ja Hayward lähtivät 22. helmikuuta hakemaan ruokaa varastosta ja jättivät sairaat Wildin hoitoon. He palasivat ruokatarvikkeiden kanssa ja jatkoivat tämän jälkeen matkaa takaisin tukikohtaan. Pian myös Haywardin kunto heikkeni eivätkä viimeiset kolme miestä jaksaneet enää vetää uupuneita. Mackintosh ilmoitti 8. maaliskuuta olevansa vapaaehtoinen jäämään telttaan, kun muut veisivät Spencer-Smithin ja Haywardin Hut Pointiin. Spencer-Smith kuoli seuraavana päivänä, mutta muut pääsivät tukikohtaan 11. maaliskuuta ja Mackintosh haettiin turvaan 16. maaliskuuta.


title: Shackletonin Etelämantereen ylitysretki

text: Kaksi miestä, johtaja Mackintosh ja Victor Hayward, kuolivat yllättävässä lumimyrskyssä lyhyellä matkalla ohuesti jäätyneen meren yli Hut Pointista Cape Evansiin. He lähtivät 8. maaliskuuta ylittämään merta paremman tukikohdan toivossa, vaikka muut varoittivat olosuhteista. Viikon kuluttua etsintäpartio havaitsi miesten jälkien loppuvan ohuen jään reunaan. Jään vahvistuttua tarpeeksi kolme jäljellä jäänyttä miestä palasivat Cape Evansiin, jossa heitä odottivat retkikunnan loput neljä miestä. He joutuivat odottamaan pelastustaan tammikuulle 1917.


title: Mawsonin etelänaparetki 1912

text: Mawsonin etelänaparetki 1912 oli australialaisten tiedemiemiesten tutkimusmatka Etelämantereelle. Adélienrannikolle suunnattua retkikuntaa johti australialainen geologi Douglas Mawson.


title: Mawsonin etelänaparetki 1912

text: "Aurora"-laiva jätti retkikunnalle Etelämentereen rannikolle tarvikkeita kahteen paikkaan, joihin pienet mökit tutkimusasemiksi. Mawsonin asemassa raivosivat kovat lumimyrskyt; niinpä paikka saikin miesten suussa kutsumanimen ”Lumimyrskyn koti”. Tutkimusasemilla oli ajoittain pulaa ruoasta, mutta ympäristöön tehtiin rekiretkiä tarkoituksena kartoittaa aluetta ja tehdä geologisia tutkimuksia. Eräällä retkellä Belgrave Ninnis kuoli pudottuaan rekensä kanssa jääreikoon. Reessä oli suurin osa tarvikkeista, niin satojen kilometrien mittainen paluu oli Mawsonille ja Xavier Mertzille vaikea. Miehet joutuivat syömään koiransa. Mertz kuoli matkalla, ja Mawson onnistui vaivoin palaamaan tukikohtaan.


title: Mawsonin etelänaparetki 1912

text: Australialainen geologi Douglas Mawson päätti lähteä tutkimaan Australian pituuspiireillä olevan osan Etelämantereesta, Adélienrannikon. Mawson sai mukaansa 36 nuorta tiedemiestä, jotka lähtivät purjehtimaan Etelämantereelle 1911 "Aurora"-nimisellä hylkeenpyyntilaivalla. Mawson perusti kaksi pientä tutkimusasemaa. Suurempi asema perustettiin Adélienmaahan pieneen Commonwealthinlahden Cape Denisoniin. Sinne jäi 17 miestä Mawsonin lisäksi. Läntiselle asemalle Shackletonin lauttajäälle Kuningatar Maryn maan lähelle Cape Filchnerin ja Cape Hordernin väliin 96 itäiselle pituuspiirille jäivät Frank Wildin johtamat kahdeksan miestä. Läntistä asemaa perustettaessa neljässä päivässä hinattiin 36 tonnia tavaraa köysirataa pitkin 30 m korkealle jäälle.


title: Mawsonin etelänaparetki 1912

text: Adélienrannikko on maailman myrskyisimpiä alueita. Pääaseman alueella raivosivat suurimman osan osan ajasta ankarat lumimyrskyt, joiden syynä oli kylmän napajäätikön yllä olevan ilman laskeutuminen alaspäin merten yllä vaelteleviin matalapaineisiin. Tuulen nopeus oli keskimäärin 80 km/h, mutta se saattoi olla 200 km/h. Tyyniä päiviä oli alle 12 vuodessa. Tästä syystä tavaroiden siirtäminen maihin ja radiomastojen pystytys olivat vaikeita tehtäviä. Tuuli saattoi kuljettaa raskaan arkun mukanaan, eikä myrskyssä voinut kulkea ilman jäähakkua. Näkyvyys saattoi olla alle 20 metriä. Ulos mentiin vain pakon edessä. Välttämättömiä ulkotöitä olivat talvellakin sääaseman tietojen luku. Myrskyssä oli helppo eksyä, kun kävi lukemassa majan ulkopuolella olevia säämittareita. Sisällä majassa lämpötila oli alle +7 °C. Miehet koettivat elää asemalla vapaa-aikoinaan normaalia elämää.


title: Mawsonin etelänaparetki 1912

text: Ennen talven tuloa Mawson kulki 5,5 km päähän etelään ja huomasi sisämaan rannikkoa tuulisemmaksi. Myöhemmin keväällä miehet kaivoivat jäähän kolmelle miehelle sopivan asuinluolan, ”Aladdinin luolan”, ja asuivatkin osan ajasta siellä. Majaa kutsuttiin ”Aladdinin luolaksi” kimaltelevista lumikiteistä. Ulkomaailmaan oli yhteys hengitysaukon ja roskien heittoreiän läpi.


title: Mawsonin etelänaparetki 1912

text: Etelämantereen keskikesän aikoina tehtiin monia retkiä jopa satojen kilometrien päähän asemasta. Pääaseman miehet jakautuivat kuuteen kolmimiehiseen osastoon, kullakin oma tutkimusalueensa. Eräs retkikunnista kävi 150 kilometrin päässä magneettisesta etelänavasta. Läntiseltä asemalta tehdyissä retkissä mentiin muun muassa han.


title: Mawsonin etelänaparetki 1912

text: Mawson, sveitsiläinen lääkäri Xavier Mertz ja englantilainen luutnantti Belgrave Ninnis lähtivät 10. marraskuuta itään ja kulkivat satojen kilometrien päähän pääasemasta. Ninnis oli matkalla pudonnut lumen kattamaan railoon, mutta hänet saatiin pelastettua. Koirat ja reet putoilivat useasti lumen peittämiin railoihin, mutta jäivät köysistä kiinni. Hieman ennen suunnilteltua kääntymistä takaisin tukikohtaan sattui 14. joulukuuta paha onnettomuus. Mertz hiihti edellä, ja Mawson ja Ninnis tulivat perässä. Ilma oli tuona päivänä leuto, ja miehet hyvällä tuulella. Mertz lauleli edellä hiihtäessään ylioppilaslauluja tapansa mukaan, mutta sitten Mertz nosti suksisauvansa pystyyn uhkaavien halkeamien merkiksi.


title: Mawsonin etelänaparetki 1912

text: Mawson kulki halkeaman poikki viistoon lumisillan yli ja huusi varoitushuudon Ninnisille, joka käänsi rekensä kulkemaan kohtisuoraan halkeaman yli, turvallisemmalla tavoin. Äkkiä Mertz tuijotti kauhuissaan taaksepäin Ninnisin suuntaan, ja Mawson huomasi Ninnisin hävinneen. Mertz ja Mawson juoksivat railon reunalle ja näkivät vain 45 metrin syvyydessä kielekkeellä olleen vaikeroivan rekikoiran. Sen alla oli vain pimeyttä. Mertz ja Mawson huhuilivat railoon useiden tuntien ajan, mutta eivät saaneet vastausta. Ninnis oli pudonnut syvälle ja luultavasti kuollut heti.


title: Mawsonin etelänaparetki 1912

text: Miesten ennakkoarvion mukaan edellä kulkeva reki putoaisi todennäköisemmin railoon kuin takana oleva. Siksi takana kulkevassa Ninnisin reessä oli suurin osa tarvikkeista, kun tavarat oli siirretty kolmesta reestä kahteen. Pudonneessa, vahvimpien koirien vetämässä reessä oli perempi teltta ja kahden viikon ruoka miehille. Heille oli jäänyt kahden miehen 10 päivän ruokavarat, mutta ei mitään koirille, ja matkaa takaisin oli 500 kilometriä. Mawson ja Mertz päättivät palata takaisin. Nälkäisille koirille syötettiin lapikkaat ja nahkasuikaleita. Miehet päättivät palata maareittiä, ei merireittiä pitkin. Tämä sen takia, että laskeutuminen jäätikköä pitkin merelle olisi ollut hidasta ja vaarallista, vaikka meren lähellä olisi ollut mahdollista pyydystää hylkeitä. Miehet joutuivat 16. joulukuuta tappamaan ensimmäisen ja heikoimman koiran ravinnoksi. Loput viisi koiraa tapettiin seuraavien 10 päivän aikana. Joulupäivänä miehillä oli 250 kilometriä matkaa tukikohtaan, ja he etenivät suurin piirtein 10 kilometrin päivävauhtia.


title: Mawsonin etelänaparetki 1912

text: Miehet nälkiintyivät pahoin ja kärsivät muun muassa A-vitamiinin liikasaannista. Koiran maksassa on paljon A-vitamiinia, joka on myrkyllistä suurina määrinä, sillä se ei poistu nopeasti elimistöstä. A-vitamiini oli vielä rikastunut toisiin koiriin, kun niille oli syötetty tapettujen koirien lihaa. Luultavasti A-vitamiinin yliannostuksen takia Mertz muuttui sairaaksi ja sekavaksi. Hänen kuntonsa heikkeni tammikuun alussa, ja 6. päivänä hän joutui Mawsonin vedettäväksi. Seuraavana päivänä hän kuoli. Mertzin kuoleman jälkeen Mawsonilta irtosi jalkapohjoista orvaskesi, sormet märkivät ja sieraimet olivat tulehtuneet. Mawson oli jo luovuttamassa, kun hän jo kerran kiivettyään ulos jäi uudestaan reen vetokäyden varaan roikkumaan railon ylle. Hän pystyi kuitenkin vielä kokoamaan voimansa ja kiipeämään ylös. Mawson teki nyt köysitikkaat, jotka kytki rekeen. Tämän avulla Mawson selvisi helpommalla myöhemmistä railoon putoamisista.


title: Mawsonin etelänaparetki 1912

text: Lukemattomien tuskallisten ja ankarien ponnistelujen jälkeen Mawson onnistui palaamaan takaisin tukikohtaan. Aseman läheltä Mawson löysi 29. joulukuuta häntä etsimään lähetettyjen miesten jättämän ruokavaraston. Etsintäretki oli eräässä vaiheessa käynyt kahdeksan kilometrin päässä Mawsonista. Silti Mawsonilla oli vielä vaikea 37 km matka asemalle. Etsijät olivat jättäneet tarvikkeiden sekaan viestin, jossa sanottiin "Auroran" tulleen talvimajan edustalle. Mawson pääsi ponnistellen jäätikön yli asemasta vain kahdeksan kilometrin päässä olleeseen jääluolaan, jossa oli muun muassa "Aurorasta" tuodut ananas ja kolme appelsiinia. Oli lähes ihme, että Mawson pääsi hengissä takaisin.


title: Mawsonin etelänaparetki 1912

text: "Aurora" oli lähtenyt ennen jäätymistään pelastamaan Wildin johtamaa läntistä retkikunnan osaa. Nämä kahdeksan miestä saatiinkin poimittua laivaan. Mawson joutui viettämään pitkän ajan tutkimusasemalla, koska "Aurora" ei myrskyn takia päässyt miehistöä noutamaan, ja asemalle jääneet joutuivat talvehtimaan asemalla. Talvi oli jälleen myrskyisä, mutta nyt heillä oli paljon "Auroran" jättämiä tarvikkeita. "Aurora" palasi 12. joulukuuta, ja retkikunta pääsi kotimatkalle.


title: Etelänaparetkien sankariaika

text: Etelänaparetkien sankariaika 1897–1922 oli aikaa, jolloin etelänaparetkeily oli hyvin vaarallista. Tältä ajalta tunnetaan muiden joukossa nimet Robert Scott, Ernest Shackleton, Roald Amundsen ja Douglas Mawson. Retkien tarkoituksena oli kartoittaa tuntematonta maata, tehdä tieteellisiä tutkimuksia ja saavuttaa ennätyksiä, muun muassa käydä ensi kertaa maantieteellisellä ja etelänavalla. Tälle ajalle olivat tyypillisiä uhkarohkeat retket kauas luonnoltaan ankaraan kylmään, myrskyiseen maahan, jossa paleltiin, kärsittiin tuskaa, nähtiin nälkää ja kuoltiin, mutta myös raivattiin perustuksia tulevalle mantereen tutkimukselle. Retkien tarkoitus oli muun muassa tehdä geologisia tutkimuksia, säähavaintoja sekä valloittaa Etelänapa. Koska tiedot sopivasta vaatetuksesta tai vitamiineista olivat huonot ja kulku- ja yhteydenpitovälineet alkeellisia, sattui epäonnistumisia. Vaikka Guglielmo Marconi oli keksinyt radion jo 1895, ensimmäiset radiolaitteet olivat raskaita ja paljon virtaa vaativia, eikä niitä voitu ottaa mukaan rekiretkille. Senaikaisilla ajoneuvoilla lentokoneista puhumattakaan ei ollut vielä käyttöä mantereen vaativissa olosuhteissa. Sankariajan jälkeen lentokoneet ja todella toimivat moottoriajoneuvot helpottivat elämää etelämantereella, ja uhkarohkea retkeily vakiintui tutkimusasemilla tehtyyn rutiinityöhön.


title: Etelänaparetkien sankariaika

text: 1700-luvulla laivat purjehtivat Etelämantereen lähellä kartoittaen uuden jäisen mantereen reunaa. Etelänaparetki-innostus laantui 1840-luvulla. Ketään ei kiinnostanut jäävuorien ympäröimä kylmä maa. Etelänapamatkoja alettiin tehdä 1870-luvulla uudelleen, koska brittien maantieteellistä seuraa kiinnosti alueen tutkimus. 1890-luvun alussa alkoi purjehtijoita olla enemmän Antarktiksen vesillä.


title: Etelänaparetkien sankariaika

text: 24. tammikuuta vuonna 1895 Henryk Bull ja muutamat muut miehet valaanpyyntimatkallaan astuivat todistetusti ensimmäisenä Etelämantereelle, Cape Adareen. Vuonna 1898 belgialaisten retkikunta talvehti ensi kertaa laivassa napajäihin juuttuneena Etelämantereen lähellä. Retkellä olivat mukana myöhemmin hieman erilaista kuuluisuutta naparetkeilyssä saavuttaneet Cook ja Amundsen. Norjalais-brittiläisen Carsten Borchgrevinkin johtama "Southern Cross -retkikunta" talvehti vuonna 1899 ensi kertaa sisämaassa rakentamassaan mökissä Cape Adaren lähellä, ja käytti koirarekiä ensi kertaa sisämaassa.


title: Etelänaparetkien sankariaika

text: Perusta tuleville retkille oli luotu. Kansainvälinen kiinnostus Etelämannerta kohtaan oli herännyt. 1900-luvun alun tienoilla mantereen ympäristössä liikkuivat Drygalski, Charcot ja Nordenskiöld. Saksalainen professori E. von Drygalski kartoitti 1902 Gauss-laivalla tehdyllä retkellä Länsi-Antarktiksen n. Tehtiin rekiretki Gaussin vuorelle. Gauss talvehti rannikon edustalla. Kotiin palattiin vuonna 1903. Vuonna 1904 William S. Bruce löysi Weddellin meren itäpuolelta Coatsin maan.


title: Etelänaparetkien sankariaika

text: Ruotsalainen Otto Nordenskiöld, luoteisväylän purjehtijan veljenpoika, rakensi talvimajan Oskar II:n maan lähelle Snow Hillin saarelle. Talvi oli myrskyinen, ja noutolaiva ei saapunut kesällä, mutta pingviinejä ja hylkeitä pyydettiin niin että saatiin lihaa ravinnoksi ja rasvaa polttoaineeksi. Laiva ei ollut tullut, koska jäät olivat sinä kesänä esteenä, ja kolme laivasta lähetettyä sanansaattajaa ei päässyt perille. Nämä joutuivat rakentamaan maakuopan tilapäiseksi asuinpaikakseen. Samaan aikaan noutolaiva Antarctic upposi Pauletten saaren lähelle, mutta miehet pelastuivat saarelle. Nyt onni kääntyi, kun kolme miestä onnistui pääsemään tutkimusasemalle. Pian sen jälkeen ruotsalainen etsintälaiva saapui aseman lähelle, ja vielä Antarctican miehiä. Näin retkikunta onnistui pelastumaan. Nordenskiöldin retkikunta hankki fossiileja, joissa oli jäänteitä tertiäärikauden puista. Jean Babtista Charcot purjehti grahamin maan itäpuolella ja löysi toisella retkellään 1908-1910 Pourquoi pas -laivallaan Aleksanteri I:n maan.


title: Etelänaparetkien sankariaika

text: Englantilaiset Robert Falcon Scott ja Ernest Shackleton olivat mukana Etelämantereelle suunnatussa tieteellisessä Discovery-laivalla tehdyssä retkikunnassa vuosina 1902-1904. Miehet rakensivat talvehtimismajan Mount Erebus -vuoren lähelle, tekivät tieteellisiä tutkimuksia sekä kävivät jonkin matkan päässä Rossin lauttajäällä ja napaylängölläkin. Scott ja Shackleton riitaantuivat etelään suunnatulla retkellä ja niin heidän tiensä erosivat. Shackleton yritti Etelänavalle vuonna 1908 nousten napaylängölle pitkin Beardmoren jäätikköä. Mutta Shackleton käytti vetovälineinä poneja, ei koiria, eikä sen takia päässyt etelänavalle asti. Koiriin oli petytty, kun ne Discoveryn retkellä kuolivat huonon ravinnon takia. Poneihin uskottiin, koska ne tulivat toimeen Siperian pakkasessa ja vetivät raskaita kuormia. Mutta ponit kuolivat retkellä, kun eivät kestäneet Antarktiksen oloja. Miehet palasivat pahoin nälkiintyneinä takaisin. Toisaalla toinen retkikunnan haara kävi magneettisella etelänavalla. Englantilaisten retket olivat tuskaisia, koska englantilaiset vierastivat hiihtämistä ja nimenomaan koirien käyttöä.


title: Etelänaparetkien sankariaika

text: Vuosina 1911-1912 kaksi retkikuntaa kilpaili pääsystä ensimmäisenä Etelänavalle. Ammattinaparetkeilijä Roald Amundsenin retkikunta onnistui pääsemään ensiksi etelänavalle. Toisaalla Scottin huonosti toteutettu retkikunta tuli etelänavalle vasta norjalaisten jälkeen, ja päätyi tuskallisen taipaleen lopulla tuhoon melko lähellä pelastumista. Scott kuoli miehineen paleltumiin, ruoan loppumiseen ja uupumukseen. Scottin retkikunta epäonnistui, koska Scott käytti vetoeläiminä poneja ja traktoreita, jotka eivät kestäneet kylmää, ja tämän takia lipesi monta kertaa alkuperäisistä suunnitelmistaan. Jatkuva suunnitelmien muuttelu ja huonon sään aiheuttamat pitkät pysähdykset kuluttivat ruokatarvikkeita. Hidas eteneminen aiheutti sen, että napaylängöltä ei päästy pois ennen kylmän, palelluttavan etelän syksyn tuloa. Amundsen menestyi, koska käytti koiravaljakoita vetämään raskaita varusterekiä. Lisäksi Amundsen käytti ilmavia, lämpimiä eskimotyyppisiä vaatteita toisin kuin Scott. Muutenkin Amundsenin retken suunnittelu, varustelu ja toteutus olivat korkealuokkaisia verrattuna Scottin retkeen.


title: Etelänaparetkien sankariaika

text: Aiemmin etelänaparetkellä mukana ollut geologi Douglas Mawson päätti tutkia Australian vastapäätä olevan rannikon. Kaksi tutkimusasemaa perustettiin lumimyrskyiselle rannikolle, pienempi Shackletonin lauttajäälle, ja suurempi asema Adelienmaalle. Asemille tehtiin muun muassa magneettisia ja säämittauksia. Molemmilta asemilta tehtiin rekiretkiä kartoittaen rannikkoa sisämaasta käsin. Eräällä retkellä Mawsonin kaksi toveria Ninnis ja Metz kuolivat, ja Mawson pääsi vain ankarasti ponnistellen hengissä takaisin asemalle.


title: Etelänaparetkien sankariaika

text: Shackleton päätti vaeltaa Etelämantereen yli. Kaksi laivaa, "Endurance" ja "Aurora" lähti perustamaan talvehtimisasemat. Mutta Endurance juuttui jäihin, joihin se lopulta murskautui. Miehet pelastuivat jäälle, joka lohkesi lopulta erilliseksi jäälautaksi. Sen hajottua miehet purjehtivat erääseen Etelämantereen kohtaan. Mukana ei ollut radiota, ja muutamat miehet lähtivät Shackletonin johdolla vaaralliselle purjehdukselle Etelä-Georgian saarelle. Purjehdus onnistui. Shackletonin oli kumppaneineen vielä kuljettava Etelä-Georgian lumisten ja jäätikköisten vuorten yli, ennen kuin he saapuivat valaanpyyntiasemalle apua hälyttämään. Monista vastoinkäymisistä huolimatta yksikään Endurencen mies ei loukkaantunut tai kuollut.


title: Etelänaparetkien sankariaika

text: Aurora jätti tarvikkeita ja miehiä Erebusvuoren lähelle Hut Pointiin. Laiva joutui ennen lastin purkamista lähtemään toiseen paikkaan ja sitten myrskyn takia avomerelle. Rannalle jääneet miehet kärsivät nälästä ja kaiken kukkuraksi heidän oli jätettävä Endurencen retkikuntaa varten ruokavarastoja kauaksi Rossin lauttajäälle. Radion puuttuessa Hut Pointissa ei tiedetty Endurancen epäonnistumisesta ja varastojen pystytyksen muuttumisesta tarpeettomaksi. Kolme miestä kuoli tällä retkellä.


title: Etelänaparetkien sankariaika

text: Retken tarkoitus oli tutkia Etelämantereen rannikkoa lähinnä laivalla purjehtien. Retki keskeytyi Shackletoon kuoli viimeisellä etelänaparetkellään sydänkohtaukseen. Etelänaparetkien sankariaika päättyi, ja amerikkalainen laivaston ilmavoimien upseeri Richard Evelyn Byrd lensi Etelänavalle 1929. Tällöin alkoi moottoreiden aika Etelänavalla.


title: Tarvasjoen Urheilijat

text: Tarvasjoen Urheilijat ry on tarvasjokelainen urheiluseura. Toiminnaltaan se on yleisseura, jonka lajeihin kuuluvat yleisurheilu, hiihto, jalkapallo ja jääkiekko. Seura on perustettu vuonna 1909. Tarvasjoen urheilijoiden lyhenne on TarU.


title: Scottin etelänaparetkikunta 1911–1912

text: Scottin etelänaparetkikunta 1911–1912 oli Ison-Britannian laivaston kommodori Robert Falcon Scottin viimeinen matka Etelämantereelle vuosina 1911–1912. Scott pääsi etelänavalle, mutta kuoli miehineen paluumatkalla. Retken vei tuhoon miesten uupumus, tarvikkeiden loppuminen ja paleltumat. Samaan aikaan kun Scott oli vasta ollut menossa etelänavalle, hänen kilpailijansa Roald Amundsen perusti navalle leirinsä. Retken epäonnistuminen johtui lähinnä siitä, että Scott käytti retkellään poneja rekien vetämisessä, kun siihen aikaan yleensä käytettiin arktisilla alueilla koiria. Jälkikäteen Scottia on pidetty joko traagisesti epäonnistuneena sankarina tai johtajana, joka taitamattomuuttaan ajoi retkikunnan kohti varmaa tuhoa. Scottin retkikunnalla oli mukana 12 tiedemiestä, jotka tekivät laajoja tieteellisiä tutkimuksia.


title: Scottin etelänaparetkikunta 1911–1912

text: Scott haikaili Discoveryn retken jälkeen taas Etelämantereelle ja halusi valloittaa viimeisen tutkimattoman pisteen etelässä, etelänavan. Scott hankki rahat etelänapamatkalleen keräämällä itse. Scott houkutteli mukaan ryhmän tiedemiehiä.


title: Scottin etelänaparetkikunta 1911–1912

text: Matka alkoi kesäkuussa 1910, kun "Terra Nova" -laiva lähti Lontoosta. Eteläisellä jäämerellä laiva joutui myrskyyn, jossa sen ruumaan tuli vettä. Pumput tukkeutuivat, ja "Terra Novan" miehet koettivat poistaa vettä ruumasta ämpärien avulla. Vuorokauden ponnistelujen jälkeen pumput alkoivat taas toimia, ja myrskykin laantui. Kaksi ponia, koira, tonneja hiiltä ja muita tarvikkeita oli kuitenkin menetetty. Scott aikoi ensin sijoittaa laivansa Cape Crozieriin, josta oli suora pääsy Rossin jäähyllylle, mutta meren jäätyminen esti tämän. Laiva rantautui McMurdon salmen ja Erebusvuoren lähelle Rossinsaaren Kap Evansiin. Paikan lähellä olivat talvehtineet myös aiemmat retkikunnat. Sinne rakennettiin talvehtimismajaksi suuri mökki, joka oli kooltaan 15,2 × 7,6 metriä.


title: Scottin etelänaparetkikunta 1911–1912

text: Norjalainen Roald Amundsen oli myös liikkeellä samana vuonna matkalla etelänavalle. Amundsen oli ilmoittanut mukaantulostaan etelänapakilpaan lokakuussa 1910, kun Scott oli Australiassa. Englantilaisia närkästytti ja harmitti suuresti Amundsenin yllättävä mukaan tulo kilpaan. Amundsen sai selville Scottin suunnitelmat, mutta Scottilla ei puolestaan ollut tietoja Amundesnin suunnitelmista. Scott kävi Edward L. Atkinsonin kanssa vierailulla Amundsenin leiripaikassa. Scott havaitsi, että Amundsen aloittaisi matkan varhemmin keväällä, jolloin kovaakin pakkasta sietävät koirat pystyisivät kulkemaan, mutta ponit eivät. Kaiken lisäksi Amundsenin lähtöpaikka oli 110 kilometriä lähempänä etelänapaa kuin Scottin. Scott piti Amundsenin suunnitelmaa erinomaisena ja epäili omien mahdollisuuksiensa päästä ensimmäisenä navalle heikentyneen, mutta jatkoi järkkymättä suunnitelmansa mukaan.


title: Scottin etelänaparetkikunta 1911–1912

text: Ennen etelän syksyn tuloa Scottin miehet rakensivat varastoja lauttajäälle seuraavana keväänä alkavaa naparetkeä varten. Lumimyrskyt hidastivat matkaa, ponit uupuivat ja koirilla oli nälkä.


title: Scottin etelänaparetkikunta 1911–1912

text: Niin sanottu yhden tonnin varasto 80. eteläiselle leveysasteelle tehtiin huonon sään takia 32 km suunniteltua pohjoisemmaksi eli leveydelle 79°28′. Myöhemmin tällä oli kohtalokas merkitys. Paluumatka varastojen perustamismatkalta oli vaikea, koska se tapahtui osin railoisen merijään kautta. Ponit jäivät miekkavalaiden ympäröimälle ajelehtivalle jäälautalle, ja osa miehistä joutui seikkailemaan aaltoilevalla merellä pieneltä jäälautalta toiselle. Muutamat poneista saatiin pelastettua, mutta kaksi joutui veteen ja ammuttiin sinne. Muutamat ponit olivat paleltuneet matkalla kuoliaaksi, ja Scottin oli silloin pakko aloittaa matkansa vasta myöhään keväällä.


title: Scottin etelänaparetkikunta 1911–1912

text: Talvella retkikunta teki säännöllisiä säähavaintoja. Muuten miehistön ajanviettotapoihin lukeutuivat kevään retken valmistelu, esitelmien pitäminen, gramofonin kuuntelu taiteellisen South Polar Times -lehden toimittaminen ja erilaisten arkiaskareiden tekeminen. Miehet viettivät Scottin mielestä kodikasta elämää, ja mieliala oli hyvä. Edward Adrian Wilson kävi keskellä kylmää, pimeää ja myrskyistä etelän talvea Rossinsaaren toisessa päässä Cape Crozieria hakemassa pingviinin munia. Keskellä talvea tehty matka oli siihen aikaan ainutlaatuinen naparetkeilyssä.


title: Scottin etelänaparetkikunta 1911–1912

text: Scottin tarkoituksena oli kulkea pitkin Rossin jäähyllyä ponien vetäessä raskaita varusterekiä. Tämän jälkeen miesten oli määrä vetää muun muassa ruokatarvikkeet ja teltat sisältävät reet mukanaan etelänavalle. Retkelle lähti 12 miestä, jotka jakautuivat kahteen nelimiehiseen apupartioon ja navalle pyrkivään neljän miehen ryhmään. Apupartioiden oli määrä irtautua matkasta sopivissa vaiheissa, ja neljän miehet tehdä rynnäkkö etelänavalle.


title: Scottin etelänaparetkikunta 1911–1912

text: Matkaan lähdössä käytettiin lähinnä koemielessä, ei varsinaisia pääasiallisina vetovälineinä apuna moottorirekiä. Discoveryn retkellä olleen insinöörin, luutnantti Reginald Skeltonin suunnittelemat ja tilaamat reet olivat lähes seitsemän kertaa kalliimpia kuin mukana olevat koirat ja ponit yhteensä. Mutta Scott jätti Skeltonin naparetkeltä pois, ja näin hänen kokemuksensa moottorien huollosta menetettiin.


title: Scottin etelänaparetkikunta 1911–1912

text: 24. marraskuuta Scott lähetti moottorireet kulkemaan kohti etelää. Scott toivoi näiden traktoreiden mullistavan naparetkeilyn, mutta toisaalta pelkäsi konevikaa, kun mukana ei ollut korjausvälineitä ja todella kokeneita korjausmiehiä. Traktorit lakkasivat toimimasta muutamassa päivässä. Marraskuun toisena päivänä ensimmäisen traktorin sylinteri räjähti ja 6. marraskuuta toisenkin. Traktorit eivät kestäneet kylmää, ja sylintereihin oli kertynyt jäätä. Traktorien ajajat joutuivat etukäteen sovitusti nyt itse vetämään rekiään.


title: Scottin etelänaparetkikunta 1911–1912

text: Scottin varsinainen retki navalle alkoi 1. marraskuuta 1911. Scott eteni Rossin jäähyllyn poikki poneineen ja koirineen 170 pituuspiiriä pitkin. Usein toistuvat lumimyrskyt hidastivat retkeä, ja esimerkiksi 4.–8. joulukuuta miehet olivat paikallaan teltoissa. Poneille jouduttiin kuljettamaan suuri, raskas ravintoerä ja tekemään ennen leiriytymistä suojaava lumivalli. Poneja jouduttiin ampumaan suunniteltua aiemmin, mikä hidasti matkaa, sillä miehet joutuivat vetämään rekiä pidemmän matkaa itse. Scott totesi päiväkirjassaan koirat sopimattomiksi vetämään raskaita rekiä. Scott totesi, ettei kukaan miehistä ollut ennen tehnyt niin raskasta työtä.


title: Scottin etelänaparetkikunta 1911–1912

text: Viimeiset ponit ammuttiin suunnitellussa paikassa 8. joulukuuta Beardmorejäätiköllä, viiden viikon kuluttua lähdöstä. Poneista saatiin hyvää, rasvaista lihaa miehille ja mukana oleville koirillekin.


title: Scottin etelänaparetkikunta 1911–1912

text: Shackleton oli käyttänyt vuosina 1908–1909 Beardmorejäätikköä nousussa Rossin lauttajäältä napaylängölle. Jäätikön juurella ensimmäinen tukiryhmä ja koirat lähetettiin takaisin. Scottin päätöstä lähettää koirat takaisin on jälkikäteen ihmetelty; päätös on todennäköisesti johtunut siitä ettei koirille ollut tarpeeksi ravintoa mukana. Kulku pitkin jäätikköä ylös napatasangolle oli raskasta ja hidasta. Noin 200 km pituinen jäätikkö ulottuu suunnilleen leveydeltä 83 30 leveydelle 85 30 ja tekee loivan, matkaa jonkin verran pidentävän mutkan.


title: Scottin etelänaparetkikunta 1911–1912

text: Scott uskoi Beardmorejäätikköä ylös noustessaan pääsevänsä navalle ennen Amundsenia. Napaylängöllä oltiin ennen joulua. Ylätasangolla menomatka kuljettiin 160 E pituuspiiriä pitkin 25 km päivässä, mikä on melko kova vauhti.. Noin 250 km päässä navasta 4. tammikuuta 1912 apumiehet Tom Crean, Edward Evans ja William Lashly kääntyivät takaisin. Scott otti yhden apumiehen, Henry Robertson Bowers, mukaan navalle. Tämä vaikeutti matkaa, sillä teltat oli suunniteltu neljälle viiden sijasta eikä Bowersilla ollut suksia. Scott valitti päiväkirjassaan alinomaa rekien raskasta kiskomista vaikeakulkuista, aaltoilevaa, karheaa lumipintaa pitkin. Matka jatkui hitaasti. Tässä vaiheessa Scott huomasi ensimmäisen kerran ruokatarvikkeiden niukkuuden. Ruokaa jouduttiin säännöstelemään, kun yksi ylimääräinen mies oli napajoukkueen mukana ja menomatka oli vienyt laskettua pitempään.


title: Scottin etelänaparetkikunta 1911–1912

text: Scott kirjoitti pari päivää ennen navalle saapumista pitävänsä kauheana, jos norjalaiset olisivat ehtineet ennen häntä navalle. Ensimmäinen merkki norjalaisten retkestä oli 16. tammikuuta nähty 18 kilometrin päässä navasta ollut tumma täplä, joka lähempää katsoen oli rekeen sidottu musta lippu sekä suksien, rekien ja koirien jälkiä lumessa. Scott kuvautti itsensä miehineen kameran automaattivalotuksella navalla 17. tammikuuta 1912. Scott näyttää etelänavalla otetuissa kuvissa selvästi pettyneeltä. Erityisesti Scottia masensi se, että norjalaiset olivat ehtineet ensin ja tehneet heidän ponnistelunsa turhiksi. Scottin itseluottamus heikkeni nopeasti tämän jälkeen. Norjalaisten jättämässä kirjeessä luki, että he olivat käyneet navalla yli kuukautta aikaisemmin. Scottin retkikunta sai Amundsenin kirjeen mukaan käyttää vapaasti leirin tarvikkeita, ja Amundsen toivotti englantilaisille turvallista paluumatkaa. Lisäksi Amundsen kehotti Scottia toimittamaan Norjan kuninkaalle Haakon VII:lle osoitetun kirjeen perille. Näin Scottin retkikunta oli tahtomattaan varmistanut Amundsenin ensimmäisen käynnin etelänavalla.


title: Scottin etelänaparetkikunta 1911–1912

text: Paluumatkalla etelän syksy oli normaalia kylmempi ja vaikeudet alkoivat. Lawrence Oates oli uupunut ja paleltunut ja Edgar Evansillakin oli paleltumia. Edward Adrian Wilson loukkasi 30. tammikuuta jalkansa eikä voinut seuraavina päivinä vetää rekiä. Uupumus, nälkä, paleltumat ja lumisokeus vaivasivat miehiä.


title: Scottin etelänaparetkikunta 1911–1912

text: Helmikuussa lämpötila alkoi laskea, kun Antarktiksen syksy alkoi. Tulossa oli Antarktiksen kylmä ja pimeä napayö. Helmikuun alussa Evansin sormet ja nenä paleltuivat pahasti, ja hieman myöhemmin hän putosi railoon loukaten päänsä. Evans hidasti tuntuvasti retken kulkua jäämällä monesti jälkeen, ja hän heikkeni päivä päivältä eikä voinut lopulta enää auttaa leirin pystytyksessä. Maaliskuun alussa ratsumestari Oatesin jalat paleltuivat. Myöhemmin Scott kaatui ja loukkasi olkansa, ja Wilsonin jalka turposi. Beardmorejäätikkö oli vaikea kulkea alas asti, mutta yleensä tuulelta suojainen. Scott keräsi vuorenrinteiltä 13,5 kiloa kivinäytteitä. Helmikuun 8. päivänä Scott otti Mount Buckleyn moreeniseuduilta "Glossopteris"-kasvin ja liskolintu "Arcaeoyathuksen" fossiilit.


title: Scottin etelänaparetkikunta 1911–1912

text: 13. helmikuuta Wilson ja Bowers kärsivät lumisokeudesta, ja Evans ei kyennyt auttamaan teltan teossa. Lopulta jäätikön alla 17. helmikuuta Evans jäi pahoin jälkeen ja tuupertui melkein tiedottomana lumihankeen. Scott löysi Evansin vaatteet epäjärjestyksessä, silmissään villi katse ja kädet paljaina ja paleltuneina. Teltassa Evans vajosi koomaan ja kuoli seuraavana yönä teltassa. Miehillä oli pahoja aavistuksia tulevaisuuden suhteen, mutta keskenään he juttelivat reippaasti. Scott jakoi miehille oopiumit ja morfiinit.


title: Scottin etelänaparetkikunta 1911–1912

text: Pakkanen, lumimyrsky, ruokatarvikkeiden loppuminen ja jalkojen paleleminen hidasti etenemistä. Lauttajäällä paluumatkalla miehet kulkivat yleensä 8–9 km päivässä, joskus jopa 14–16 kilometriä. Ruoka ja polttoaine alkoivat loppua, ja varastoihin jätetyt polttoaineet olivat haihtuneet suureksi osaksi pois tiivistämättömien korkkien kautta. Miehillä oli keripukki. Talvi oli lähestymässä, ja Scott kertoo päiväkirjassaan moneen otteeseen kylmän talven olevan tulossa. Matkan lopulla päivämarssit olivat vain puolet suunnitellusta, ja Scottia masensivat jatkuvat vaikeudet. Kengät olivat jäätyneet, mukana ei ollut vaihtokenkiä. Sitten maaliskuun puolivälissä jalkansa pahoin palelluttanut Oates lähti lumimyrskyn aikana teltasta ulos sanoen ”Menen hetkeksi ulos”, mutta ei palannut. Oates oli pari päivää aiemmin pyytänyt muita jättämään hänet jäätikölle kuolemaan, jottei hän hidastaisi matkantekoa. Kun muut huomasivat tapahtuneen, he pitivät turhana lähtenä etsimään häntä. Scott piti Oatesin valintaa urhoollisen englantilaisen herrasmiehen tekona. Jalkansa pahoin palelluttaneet Scott, Wilson ja Bowers jatkoivat tuskallisen hidasta matkaansa.


title: Scottin etelänaparetkikunta 1911–1912

text: Lopulta miehet joutuivat 21. maaliskuuta leiriytymään 20 kilometrin päähän niin sanotun yhden tonnin varastosta, josta oli vain muutama sata kilometriä tukikohtaleiriin. Varasto oli perustettu 35 kilometriä suunniteltua pohjoisemmaksi, ja ruokaa oli kahdeksi päiväksi. Lumimyrskyn vuoksi varastoa ei löydetty ja retkikunnan oli pakko asettua paikoilleen odottamaan myrskyn laantumista. Myrsky ei laantunut seuraavana päivänä, ja miesten yrittäessä ulos teltasta he paiskautuivat tuulen voimasta sisään. Ruoka ja polttoaine loppuivat nopeasti ja paleltumat estivät miehiä liikkumasta. Viimeistään silloin Scott oli täysin varma, että he eivät pääsisi elävänä takaisin. Scott kirjoitti useita kirjeitä, muun muassa leskelleen. Scott on tullut näiden kirjeiden perusteena tunnetuksi sekä kaunopuheisena kirjoittajana että retkikunnan epäonnistumisen selittelijänä. Scott, Wilson ja Bowers kuolivat nukkuessaan kylmyyteen. On väitetty että he olisivat tehneet itsemurhan morfiinilla. Scottin päiväkirja käsittelee tätä mahdollisuutta lyhyesti, mutta kertoo myös, että lopulta päätökseksi tuli jättää myrkyt käyttämättä. Lääkkeet, yhteensä 60 oopiumitablettia ja yksi morfiiniampulli, löytyivätkin koskemattomina tohtori Wilsonin lääkelaukusta.


title: Scottin etelänaparetkikunta 1911–1912

text: Viimeisen Scottin naparetkikunnasta irtautuneen Creanin ryhmän palatessa kohti tukikohtaa Crean oli jättänyt keripukkiin sairastuneen luutnantti Evansin Lashlyn hoiviin ja kulkenut 56 km myrskyssä tukikohtaan Hut Pointiin. Samaan aikaan Atkinson ja Demetri olivat lähteneet Creanin ryhmää vastaan, mutta juuttuneet lumimyrskyn keskelle. Tämän jälkeen Hut Pointin miehet Cherry-Garrard ja Demetri saapuivat 4. maaliskuuta yhden tonnin varastolle odotellen siellä Scottin ryhmää kylmässä ja lumimyrskyssä neljä päivää. Miesten oli palattava takaisin tarvikkeiden loppuessa. Näin mikään apujoukko ei ehtinyt pelastaa Scottia.


title: Scottin etelänaparetkikunta 1911–1912

text: Miesten viimeinen teltta ja retken vaiheista kertova Scottin päiväkirja löydettiin seuraavana keväänä, kun paikalle saapui retkikunta, joka oli lähetetty ottamaan selvää Scottin kohtalosta. Talven mentyä yli 30. lokakuuta 8 miestä ja 7 muulia lähti fyysikko C. S. Wrightin johtamina. Mukaan liittyi parin päivän päästä Atkinson kahden miehen ja koiravaljakkojen kanssa.


title: Scottin etelänaparetkikunta 1911–1912

text: Retkikunta löysi Scottin teltan, jossa miehet makasivat kuolleina. Scott oli avannut makuupussin, päästänyt kylmän sisään ja kiertänyt kätensä ystävänsä Wilsonin ympärille. Etsintäretkeläiset ottivat Scottin ryhmän tarvikkeet talteen ja hautasivat Scottin miehineen. Jälkikäteen Scottia on pidetty useimmiten joko traagisesti olojen uhriksi joutuneena sankarina tai taitamattomuuttaan tuhoon itsensä ajaneena epäonnistuneena naparetkeilijänä.


title: Brody Jenner

text: Sam Brody Jenner (s. 21. elokuuta 1983 Los Angeles, Kalifornia) on yhdysvaltalainen televisiopersoona. Hän tuli tunnetuksi MTV:n tositv-ohjelmasta "The Hills".


title: Brody Jenner

text: Brody Jenner on olympiavoittaja Caitlyn Jennerin ja näyttelijä Linda Thompsonin poika. Brandon Jenner, Burt Jenner, Casey Jenner, Kendall Jenner ja Kylie Jenner ovat hänen sisaruksiaan. Hän on seurustellut kanadalaisen pop-rock laulaja Avril Lavignen kanssa.


title: Sosialidemokraattiset Naiset

text: Sosialidemokraattiset Naiset (Demarinaiset) on Suomen Sosialidemokraattisen Puolueen naisjärjestö. Demarinaisten puheenjohtaja on marraskuusta 2014 Tytti Tuppurainen. Järjestö kuuluu Sosialistiseen naisinternationaaliin (SIW).


title: Sosialidemokraattiset Naiset

text: Sosialidemokraattiset Naiset perustettiin 27. toukokuuta 1979, kun sosialidemokraattisen naisliikkeen kaksikymmentä vuotta kestänyt hajaannus päättyi. Uuteen järjestöön yhdistyivät SDP:n Sosialidemokraattisten Naisten Keskusliitto ja (TPSL:n mukana SDP:stä 1950-luvun lopulla lähtenyt) Sosialidemokraattinen Naisliitto. Yhdistymistä valmistellut järjestöjen yhteistoimikunta oli toiminut maaliskuusta 1974 alkaen.


title: Sosialidemokraattiset Naiset

text: Demarinaisten toimisto sijaitsee SDP:n puoluetoimiston tiloissa Helsingin Hakaniemessä. Liitolla on 14 piirijärjestöä. Järjestön äänenkannattaja on neljästi vuodessa ilmestyvä "Dooris".


title: Sosialidemokraattiset Naiset

text: Sosialidemokraattiset Naiset on Suomen Unifemin, Kansainvälisen solidaarisuussäätiön, Suomen Pakolaisavun, Naisasialiitto Unionin ja Naisjärjestöt Yhteistyössä – Nytkis -liiton jäsen.


title: Columbus Circle

text: Columbus Circle on maamerkki ja nähtävyys Manhattanilla, New Yorkissa. Columbus Circle valmistui vuonna 1905 ja sitä uudistettiin tasan vuosisata myöhemmin vuonna 2005. Aukion ympäri kiertävän liikenneympyrän suunnitteli William P. Eno, joka tunnetaan liikenneturvallisuuden pioneerina. Aukio on nimetty Kristoffer Kolumbuksen mukaan. Aukio sijaitsee Central Parkin lounaiskulmassa.


title: Edmund Ho

text: Edmund Ho Hau Wah (s. 13. maaliskuuta 1955) on macaolainen poliitikko, joka oli vuosina 1999-2009 Kiinan kansantasavallan erityishallintoalue Macaon päämies.


title: Edmund Ho

text: Hänen poliittinen uransa alkoi 1986, jolloin hänestä tuli Kiinan kansan neuvoa-antavan poliittisen konferenssin jäsen. Kaksi vuotta myöhemmin hänet valittiin Kiinan kansankongressin jäseneksi. Valintakomitea valitsi hänet Macaon päämieheksi 15. toukokuuta, 1999. Vuonna 2004 hänet valittiin toiselle kaudelle. Macaon päämiehen tehtävän jälkeen hänet valittiin vuonna 2010 Kiinan kansankongressin varapuhemieheksi.


title: Xenix

text: Xenix on Microsoftin 1970-luvun lopussa AT&T:ltä lisensoima Unixiin perustuva käyttöjärjestelmä. Xenix oli ensimmäinen IBM PC:lle tarjolla ollut Unix-järjestelmä. Santa Cruz Operation (SCO) hankki siihen myöhemmin yksinoikeudet ja ryhtyi levittämään sitä SCO UNIX -nimellä.


title: Xenix

text: Ensimmäinen, Intel 8088 -prosessorille tarkoitettu versio Xenixistä toteutettiin AT&T Unix System III:n pohjalta laajentaen ja valmistui vuonna 1983. Intel 80286 -pohjaisiin PC AT-koneisiin tarkoitetun version pohjana oli AT&T Unix System V Release 2 ja se julkaistiin 1985. Santa Cruz Operation teki lisenssisopimuksen XENIX:istä Microsoftin kanssa 1987. Samana vuonna ilmeistyi 80386-prosessoria hyödyntävä XENIX 386. Se kykeni käyttämään maksimissaan 16 MB RAM-muistia.


title: Rinteen koulu

text: Rinteen koulu on Nastolassa sijaitseva erityiskoulu, koulussa on noin 30 oppilasta, kouluun kuuluu sekä ylä- että ala-aste.


title: Vesisuihkupropulsio

text: Vesisuihkupropulsio on vesikulkuneuvoissa käytettävä voimansiirtojärjestelmä. Siinä alus etenee vedessä suihkuyksiköstä purkautuvan vesisuihkun työntämänä. Vesisuihku saadaan aikaan joko tunneliin sijoitetulla potkurilla tai turbiinilla. Käyttövoima voidaan saada monentyyppisestä lähteestä, useimmiten se on jonkintyyppinen mäntä- tai suihkumoottori. Vesisuihkupropulsio on vanhin mekanisoitu propulsiojärjestelmä; se patentoitiin Englannissa vuonna 1661 .


title: Vesisuihkupropulsio

text: Vesisuihkupropulsio on nykyään yleisesti käytössä vesiliikenteessä, ja jokamiehen sovellus on lähinnä vapaa-ajan käytössä vesiskootteri. Sotilaskäytössä vesisuihkupropulsiota käytetään esimerkiksi torpedoissa ja ohjusveneissä, kuten suomalaisessa Hamina-luokassa.


title: Exit...Stage Left

text: Exit...Stage Left on kanadalaisen progressiivista rockia soittavan Rushin toinen livealbumi vuodelta 1981.


title: Exit...Stage Left

text: Albumi äänestettiin kaikkien aikojen yhdeksänneksi parhaaksi livealbumiksi Classic Rock Magazinen järjestämässä äänestyksessä vuonna 2004.


title: Chad Hugo

text: Charles Edward ”Chad” Hugo (s. 24. helmikuuta 1974 Portsmouth, Virginia) on yhdysvaltain-filippiiniläinen muusikko ja musiikkituottaja. Hän on tuotantoduo The Neptunesin toinen osapuoli Pharrell Williamsin rinnalla. Hän kuuluu myös Williamsin ja Shay Haleyn kanssa N.E.R.D-nimiseen funk rock -yhtyeeseen. Hugo osaa soittaa pianoa, koskettimia, kitaraa, saksofonia ja bassoa.


title: Sonique

text: Sonia Mariena Clarke (s. 21. kesäkuuta 1968), tunnetaan paremmin taiteilijanimellä Sonique, on brittiläinen laulaja ja DJ. Hän oli kahden S'Expressin singlen päävokalisti. Hän voitti vuoden 2001 BRIT Awardsin brittiläisen naissooloartistin palkinnon.


title: Sonique

text: Hänellä todettiin rintasyöpä kesäkuussa 2009, jonka hän selätti vuonna 2010.


title: Sonique

text: Sonia Clarke syntyi ja kasvoi Crouch Endissä trinidadilaisten vanhempien lapsena. Hän on ottanut vaikutteita menestyksekkääseen musiikkiuraansa kuuntelemalla äitinsä r&b-painotteista levykokoelmaa. Ensimmäinen äänite, joka häneltä julkaistiin, oli Donna Summerin "I Feel Love". Soniquen ollessa 16-vuotias hänen äitinsä meni uusiin naimisiin ja muutti takaisin Trinidadiin. Sonique itse kieltäytyi muuttamasta äitinsä ja kahden sisaruksensa mukana ja jäi asumaan Englantiin.


title: Sonique

text: Soniquen ollessa 17-vuotias eräs nuorisotyöntekijä kehui hänen laulusoundiaan ja ehdotti yhteistyötä. Hän laittoi Soniquen yhteen reggaebändi Farin kanssa, jonka biisinkirjoittaja hän itse oli. Bändin hajottua Sonique sai levytyssopimuksen.


title: Sonique

text: Sonique julkaisi singlen "Let Me Hold You" vuonna 1985. Single oli UK Dance Chartin Top40-listalla.


title: Time Warner Center

text: Time Warner Center on pilvenpiirtäjä Manhattanilla, New Yorkissa. Se koostuu kahdesta 55-kerroksisesta tornista, jotka molemmat kohoavat 229 metrin korkeuteen. Torneista toimivat muun muassa Time Warner -yhtiön pääkonttori sekä Mandarin Oriental -hotelli. Rakennuksen alaosassa toimii kauppakeskus. Rakennuksen kokonaiskerrosala on 260 000 m². Rakennus on arvoltaan New Yorkin kallein. Sen hinnan laskettiin vuonna 2006 olevan 1,1 miljardia dollaria. Rakennuksen on suunnitellut David Childs ja se rakennettiin vuosina 2000–2003.


title: Kasi Lemmons

text: Kasi Lemmons (s. 24. helmikuuta 1961 St. Louis, Missouri) on yhdysvaltalainen näyttelijä ja elokuvaohjaaja. Hän on esiintynyt muiden muassa elokuvissa "Uhrilampaat" (1991) ja "Candyman" (1992). Hänen ohjauksiinsa kuuluvat "Even salaisuus" (1997), "Caveman's Valentine - luolamies" (2001) ja "Talk to Me" (2007).


title: Kasi Lemmons

text: Lemmons on naimisissa Vondie Curtis-Hallin kanssa. Parilla on kaksi lasta.


title: Jennifer Stone

text: Jennifer Lindsay Stone (s. 12. helmikuuta 1993 Arlington, Texas, Yhdysvallat) on yhdysvaltalainen näyttelijä, joka on tullut tutuksi muun muassa Disney Channelin sarjasta "Waverly Placen velhot", sekä elokuvista "Afrikan salaisuudet" ja "Mean Girls 2".


title: Jennifer Stone

text: Stone syntyi Texasissa 1993. Hän opiskeli biologiaa collegessa.


title: Jennifer Stone

text: Stone alkoi seurustelemaan Dan Bensonin kanssa vuonna 2011.


title: Jennifer Stone

text: Stone aloitti näyttelijänuran jo kuusivuotiaana. Hänen ensimmäinen suurempi rooli oli vuoden 2003 elokuvassa "Afrikan salaisuudet". Stone on tehnyt vierailevia rooleja draamasarjoissa kuten "House", josta hän oli ehdolla Young Artist -palkinnon saajaksi, sekä "Ilman johtolankaa" ja "Totuuden anatomia".


title: Jennifer Stone

text: Vuonna 2007 Disneyn nuortensarjassa "Waverly Placen velhot" Stone näytteli päähenkilön Alex Russon (Selena Gomez) parasta ystävää Harperia.


title: Jennifer Stone

text: Vuonna 2009 Stonella oli sivurooli Disney Channelin alkuperäiselokuvassa "Sisäinen sankari". Samana vuonna hän uusi roolinsa Harper Finklena elokuvassa "Waverly Placen velhot: The Movie".


title: Jennifer Stone

text: Vuonna 2011 Stone valittiin Abby Hanoverin rooliin elokuvassa Mean Girls 2.


title: Courtney Gains

text: Courtney Gains (s. 22. elokuuta 1965) on yhdysvaltalainen näyttelijä, joka tuli tunnetuksi 1980-luvulla rooleistaan elokuvissa "Maissilapset", "Hardbodies", "Saluunojen sulotar", "Paluu tulevaisuuteen", "Can’t Buy Me Love", "Colors – jengit", "The ’Burbs" ja "Memphis Belle". Hänen viimeisimpiin esiintymisiinsä kuuluvat "Sweet Home Alabama", "Dorm Daze" ja "Desolation Canyon".


title: Courtney Gains

text: Gains on vieraillut muutamissa huomionarvoisissa televisiosarjoissa kuten "Seinfeld", "Yön kuumuudessa", "Kauhua kryptasta", "Teho-osasto", "Kunnian miehet", "Pacific Blue", "Nash Bridges", "", "Siskoni on noita", "Alias", "The Guardian" ja "Kovan onnen kundi".


title: Courtney Gains

text: Gains on työskennellyt myös muusikkona ja näyttelemisen opettajana. Hän on esiintynyt lavalla Phishin kanssa ja tehnyt sooloalbumin.


title: Bernard Rose

text: Bernard Rose (s. 4. elokuuta 1960 Lontoo, Englanti) on brittiläinen elokuvaohjaaja, jonka töitä ovat muiden muassa "Candyman" (1992) ja "Ikuinen rakkaus" ("Immortal Beloved", 1994). Rose valmistui National Film and Television Schoolista Englannin Beaconsfieldissä.


title: Searchers

text: Searchers voi tarkoittaa


title: Shackletonin vuoden 1908 etelänaparetkikunta

text: Englantilaisen Ernest Shackletonin vuoden 1908 retkikunnan päätavoite oli saavuttaa ensimmäisenä maantieteellinen etelänapa. Retkikunta ei kuitenkaan onnistunut tavoitteessaan. Sen sijaan toinen ryhmä kävi magneettisella etelänavalla.


text: Ernest Shackleton saapui "Nimrod"-laivallaan Etelämantereelle vuonna 1908. Hän yritti ensin perustaa tukikohdan Valaslahteen, mutta merijää esti heitä rantautumasta sinne. Tukikohta perustettiin Discoveryn retkeltä tutuille seuduille lähelle Mount Erebusta McMurdon salmeen, Cape Roydsiin. Muutamat retkikunnan jäsenet kiipesivät Erebuksen huipulle. Kiipeäminen oli kylmyyden ja toistuvien myrskyjen takia vaikeaa. Suureksi osaksi lumen peittämä vuori oli jyrkkä. Monesti toistuvat myrskyt heittelivät tavaroita ja miehiä ja estivät tulen sytyttämisen. Eräs miehistä palellutti jalkansa, ja vuorisairaus vaivasi. Miehet vetivät yli 200-kiloista ruoka- ja mittalaiterekeä. Yhdessä vaiheessa molemmat lääkärit uhkasivat pudota lumen peittämään tulivuoren kaasukanavaan. Huipulla näkyi neljä purkauskraatteria, miehet kävivät muun muassa suuren kraatterin reunalla ja näkivät vuoren huipulla purkauskaasujen mielikuvituksellisiin muotoihin muovaamaa lunta. Vuoren huipulta löytyi vulkaanista kenyiittikiveä. Nousu vei viisi päivää. Paluu oli helpompaa, ja vei pari päivää. Miehet liukuivat alas matkatavaroita vierittäen. Silloin kattiloihin tuli kuhmuja ja jääsirut lentelivät miesten kasvoille, kun paluumatkalla laskettiin mäkeä pitkin vuoren kuvetta. Miehet uupuivat tällä retkellä. Shackletonin Nimrod-retkikunta jakaantui: osa miehistä lähti kohti maantieteellistä etelänapaa, osa kohti silloista magneettista etelänapaa.